text:
IGICE CYA 6
Ababwiriza bitanga babikunze
1, 2. Ni uwuhe murimo ukomeye Yesu yahanuye, kandi se ni ikihe kibazo cy’ingenzi kivuka?
ABATEGETSI bo muri iyi si akenshi basezeranya ibintu ariko ntibabisohoze. Ndetse n’abafite umutima mwiza kurusha abandi, ntibashobora gusohoza ibyo basezeranyije. Icyakora duhumurizwa n’uko Umwami w’Ubwami bwa Mesiya ari we Yesu Kristo we atandukanye na bo; buri gihe asohoza ibyo yavuze.
2 Yesu amaze kuba Umwami mu mwaka wa 1914, yari yiteguye gusohoza ubuhanuzi yari yaravuze, hakaba hari hashize imyaka 1.900. Mbere gato y’uko Yesu apfa, yarahanuye ati “ubu butumwa bwiza bw’ubwami buzabwirizwa mu isi yose ituwe” (Mat 24:14). Isohozwa ry’ayo magambo ryari kuba rikubiye mu kimenyetso kigaragaza ko ahari ari Umwami uganje. Icyakora, havuka iki kibazo cy’ingenzi: Umwami yari gushobora ate kurema umutwe w’ingabo z’ababwiriza bitanga babikunze mu minsi y’imperuka, mu gihe abantu bari kuba bikunda, batagira urukundo, kandi badashishikazwa n’iby’idini (Mat 24:12; 2 Tim 3:1-5)? Tugomba kumenya igisubizo, kubera ko icyo kibazo kireba Abakristo bose b’ukuri.
3. Ni ikihe cyizere Yesu yagaragaje, kandi se yagikuraga he?
3 Reka twongere dusuzume amagambo ya Yesu y’ubuhanuzi. Ese amagambo ngo “buzabwirizwa” yaba agaragaza ko yari afite icyizere? Yego rwose! Yesu yari azi neza ko mu minsi y’imperuka yari kubona abamushyigikira babikunze. Icyo cyizere yagikuraga he? Yagikuraga kuri se (Yoh 12:45; 14:9). Mbere y’uko Yesu aba umuntu, yiboneye ukuntu Yehova yiringira ko abamusenga bazitanga babikunze. Reka turebe uko Yehova yagaragaje icyo cyizere.
“Abantu bawe bazitanga babikunze”
4. Ni uwuhe murimo Yehova yasabye Abisirayeli gushyigikira, kandi se babyitabiriye bate?
4 Ibuka uko byagenze igihe Yehova yategekaga Mose kubaka ihema ry’ibonaniro Abisirayeli bari kujya bahuriramo kugira ngo bamusenge. Yehova abinyujije kuri Mose, yasabye abantu bose gushyigikira uwo murimo. Mose yarababwiye ati “umuntu wese wemejwe n’umutima we azanire Yehova ituro.” Byagenze bite? Buri gitondo abantu “bakomezaga kumuzanira amaturo atanzwe ku bushake.” Bazanye menshi cyane ku buryo byabaye ngombwa ko babuzwa ‘kongera kugira icyo bazana’ (Kuva 35:5; 36:3, 6). Abisirayeli ntibigeze batenguha Yehova wabagiriye icyizere.
5, 6. Dukurikije Zaburi ya 110:1-3, Yehova na Yesu bari biteze ko abasenga Imana by’ukuri bari kugaragaza uwuhe mwuka muri iyi minsi y’imperuka?
5 Ese Yehova yari yiteze ko mu minsi y’imperuka abamusenga bari kurangwa n’uwo mwuka wo kwitanga babikunze? Yego rwose! Hasigaye imyaka isaga 1.000 ngo Yesu avukire ku isi, Yehova yahumekeye Dawidi kugira ngo yandike ibihereranye n’igihe Mesiya yari gutangirira gutegeka. (Soma muri Zaburi ya 110:1-3.) Uwo Mwami mushya wimitswe ari we Yesu, yari kuba afite abanzi bamurwanya. Ariko nanone yari kuba afite umutwe w’ingabo z’abamushyigikiye. Ntibari gukorera uwo Mwami ku gahato. Ndetse n’abakiri bato bari kwitanga babikunze, bakaba benshi cyane ku buryo byari kuba bikwiriye ko bagereranywa n’ikime cyinshi cyane ku kazuba ka mu gitondo. *
6 Yesu yari azi ko ubuhanuzi bwo muri Zaburi ya 110 ari we bwerekezaho (Mat 22:42-45). Ni cyo gituma yari afite impamvu zumvikana zo kwiringira ko yari kugira abamushyigikira mu budahemuka, bakitanga babikunze kugira ngo babwirize ubutumwa bwiza ku isi hose. Ibyabaye mu mateka bigaragaza iki? Ese koko uwo Mwami yaremye umutwe w’ingabo z’ababwiriza bitanga babikunze muri iyi minsi y’imperuka?
“Inshingano yiyubashye mfite ni iyo gutangaza ubwo butumwa”
7. Yesu akimara kuba Umwami yafashe izihe ngamba kugira ngo afashe abigishwa be kwitegura umurimo wagutse bagombaga gukora?
7 Yesu akimara kuba Umwami yahise afata ingamba zo gufasha abigishwa be kwitegura umurimo wagutse bagombaga gukora. Nk’uko twabibonye mu Gice cya 2, kuva mu mwaka wa 1914 kugeza mu ntangiriro z’umwaka wa 1919, yakoze umurimo wo kubagenzura no kubeza (Mal 3:1-4). Hanyuma mu mwaka wa 1919 yashyizeho umugaragu wizerwa wo kuyobora abigishwa be (Mat 24:45). Cyane cyane guhera muri uwo mwaka, uwo mugaragu yatangiye gutanga ibyokurya byo mu buryo bw’umwuka binyuze muri za disikuru zatangwaga mu makoraniro no mu nyandiko zicapye, byakomeje gutsindagiriza inshingano ireba Abakristo bose yo kugira uruhare mu murimo wo kubwiriza buri wese ku giti cye.
8-10. Ni mu buhe buryo amakoraniro yateje imbere umurimo wo kubwiriza? Tanga urugero. (Reba nanone agasanduku gafite umutwe uvuga ngo “ Amakoraniro ya mbere yateje imbere umurimo wo kubwiriza.”)
8 Disikuru zatangwaga mu makoraniro. Kubera ko Abigishwa ba Bibiliya bari bashishikajwe no kubona ubuyobozi, bateraniye i Cedar Point muri leta ya Ohio muri Amerika kuva ku itariki ya 1 kugeza ku ya 8 Nzeri 1919, mu ikoraniro rya mbere rikomeye ryabaye nyuma y’Intambara ya Mbere y’Isi Yose. Ku munsi wa kabiri, umuvandimwe Rutherford yatanze disikuru abwira abari barijemo ati “inshingano Umukristo afite ku isi . . . ni iyo gutangaza ubutumwa bw’Ubwami bw’Umwami wacu.”
9 Ikintu gikomeye cyaranze iryo koraniro cyabaye nyuma y’iminsi itatu, ubwo umuvandimwe Rutherford yatangaga disikuru yari ifite umutwe uvuga ngo “Disikuru igenewe abo dufatanyije umurimo,” yaje gusohoka mu Munara w’Umurinzi mu ngingo yari ifite umutwe uvuga ngo “Nimutangaze Ubwami.” Yaravuze ati “iyo Umukristo yisuzumye atibereye, ubusanzwe aribaza ati ‘kuki ndi ku isi?’ Kandi igisubizo cyagombye kuba iki: Umwami yangiriye ubuntu maze angira ambasaderi we kugira ngo mbwire isi ubutumwa bw’Imana bwo kwiyunga, kandi inshingano yiyubashye mfite ni iyo gutangaza ubwo butumwa.”
10 Muri iyo disikuru itazibagirana, umuvandimwe Rutherford yatangaje ko hari igazeti nshya ya Nimukanguke! (icyo gihe yitwaga L’Age d’Or), yari kujya isohoka igakoreshwa mu gusobanurira abantu ko Ubwami ari bwo byiringiro rukumbi byabo. Hanyuma yabajije abari bateze amatwi niba harimo abifuzaga kwifatanya mu kuyitanga. Raporo y’iryo koraniro isobanura ko “kureba ababyitabiriye byari bishimishije. Abantu ibihumbi bitandatu bose bahagurukiye icyarimwe.” * Uko bigaragara, Umwami yari afite abamushyigikiye bitanga babikunze, bifuzaga gutangaza Ubwami bwe!
11, 12. Mu mwaka wa 1920, Umunara w’Umurinzi wavuze iki ku birebana n’igihe umurimo Yesu yahanuye wagombaga gukorerwa?
11 Inyandiko zicapye. Umunara w’Umurinzi watumye barushaho gusobanukirwa neza umurimo Yesu yahanuye, ni ukuvuga umurimo wo kubwiriza ubutumwa bwiza bw’Ubwami. Reka turebe ingero zimwe na zimwe zo mu ntangiriro y’imyaka ya 1920.
12 Ni ubuhe butumwa bwagombaga kubwirizwa kugira ngo ibivugwa muri Matayo 24:14 bisohozwe? Uwo murimo wagombaga gukorwa ryari? Ingingo yari ifite umutwe uvuga ngo “Ivanjiri y’Ubwami,” yasohotse mu Munara w’Umurinzi wo ku itariki ya 1 Nyakanga 1920, yasobanuye ubwo butumwa igira iti “ni ubutumwa bwiza buhereranye n’iherezo ry’iyi si ishaje no gushyirwaho k’ubwami buyobowe na Mesiya.” Iyo ngingo yagaragaje neza igihe ubwo butumwa bwagombaga kubwirizwa, igira iti “ubwo butumwa bwagombaga gutangazwa hagati y’intambara ikomeye [Intambara ya Mbere y’Isi Yose] n’‘umubabaro ukomeye.’” Ni yo mpamvu iyo ngingo yagiraga iti “iki ni cyo gihe . . . cyo gutangaza ubu butumwa bwiza mu madini yiyita aya gikristo ku isi hose.”
13. Ni mu buhe buryo Umunara w’Umurinzi wo mu mwaka wa 1921 washishikarije Abakristo basutsweho umwuka kwitanga babikunze?
13 Ese abagize ubwoko bw’Imana bari gukora umurimo Yesu yahanuye bashyizweho agahato? Oya. Ingingo yasohotse mu Munara w’Umurinzi wo ku itariki ya 15 Werurwe 1921 yari ifite umutwe uvuga ngo “Mugire ubutwari,” yashishikarizaga Abakristo basutsweho umwuka kwitanga babikunze. Buri wese muri bo yashishikarijwe kwibaza ati “ese sinahawe inshingano yiyubashye yo kwifatanya muri uyu murimo?” Iyo ngingo yakomeje igira iti “twiringiye ko nubona ko [uwo murimo ari inshingano yiyubashye wahawe], uzamera nka Yeremiya wari ufite ijambo ry’Umwami mu mutima we, rimeze ‘nk’umuriro ugurumana ukingiraniwe mu magufwa ye,’ ryakomezaga kumuhata ku buryo atashoboraga kwifata ngo areke kuritangaza” (Yer 20:9). Ayo magambo asusurutsa umutima babwiwe yo kubatera inkunga, agaragaza icyizere Yehova na Yesu bafitiye abashyigikira Ubwami mu budahemuka.
14, 15. Mu mwaka wa 1922, Umunara w’Umurinzi washishikarije Abakristo basutsweho umwuka gukoresha ubuhe buryo bageza ku bandi ubutumwa bw’Ubwami?
14 Ni ubuhe buryo Abakristo b’ukuri bagombye gukoresha bageza ku bandi ubutumwa bw’Ubwami? Ingingo yari ifite umutwe uvuga ngo “Gukora umurimo ni ngombwa,” yasohotse mu Munara w’Umurinzi wo ku itariki ya 15 Kanama 1922, ikaba yari ingingo ngufi ariko ifite imbaraga, yateye Abakristo basutsweho umwuka inkunga yo “kugira ishyaka mu murimo wo kugeza ku bantu ubutumwa bucapye, bakaganira n’abantu babasanze mu ngo zabo, bakabahamiriza ko ubwami bwo mu ijuru butegeka.”
15 Uko bigaragara, guhera mu mwaka wa 1919, Kristo yakoresheje umugaragu wizerwa kandi w’umunyabwenge kugira ngo akomeze gutsindagiriza ko buri Mukristo afite inshingano yiyubashye hano ku isi yo gutangaza ubutumwa bw’Ubwami. None se, Abigishwa ba Bibiliya ba mbere bitabiriye bate inkunga batewe yo kwifatanya mu murimo wo gutangaza iby’Ubwami?
“Ab’indahemuka bazitanga babikunze”
16. Bamwe mu basaza bari baratowe bakiriye bate igitekerezo cy’uko Abakristo bose bagomba kubwiriza?
16 Mu myaka ya 1920 no mu ya 1930, bamwe barwanyije igitekerezo cy’uko Abakristo basutsweho umwuka bose bagomba gukora umurimo wo kubwiriza. Umunara w’Umurinzi wo ku itariki ya 1 Ugushyingo 1927, wasobanuye uko byari byifashe ugira uti “muri iki gihe hari abantu bari mu itorero bafite inshingano yo kuba abasaza . . . banga gushishikariza abavandimwe babo kwifatanya mu murimo wo kubwiriza, kandi na bo ubwabo bakanga kuwukora. . . . Basuzugura igitekerezo cyo kujya kubwiriza ku nzu n’inzu, ngo babwire abantu ubutumwa bwerekeye Imana, Umwami yimitse n’ubwami bwayo.” Iyo ngingo yavuze yeruye iti “igihe kirageze kugira ngo ab’indahemuka bamenye bene abo bantu kandi babirinde, kandi bababwire ko abantu nk’abo tutazongera kubaha inshingano yo kuba abasaza.” *
17, 18. Abagize amatorero hafi ya bose bitabiriye bate ubuyobozi bahawe n’icyicaro gikuru, kandi se abantu babarirwa muri za miriyoni babyitabiriye bate muri iyi myaka 100 ishize?
17 Igishimishije ni uko abagize amatorero hafi ya bose bishimiye gukurikiza ubuyobozi bahawe n’icyicaro gikuru. Babonaga ko kugeza ku bandi ubutumwa bw’Ubwami ari inshingano yiyubashye. Umunara w’Umurinzi wo ku itariki ya 15 Werurwe 1926 wabivuze muri aya magambo: “ab’indahemuka bazitanga babikunze, . . . bageze ubu butumwa ku bantu.” Abo bantu bari indahemuka babayeho mu buryo buhuje n’ubuhanuzi buboneka muri Zaburi ya 110:3, kandi bashyigikiye Umwami Mesiya babikunze.
18 Mu myaka 100 ishize, abantu babarirwa muri za miriyoni bitanze babikunze, bakora umurimo wo gutangaza Ubwami. Mu bice bike bikurikira, tuzasuzuma uko babwirizaga, ni ukuvuga uburyo n’ibikoresho bakoresheje kandi dusuzume ibyo bagezeho. Icyakora, nimucyo tubanze dusuzume impamvu abantu babarirwa muri za miriyoni bifatanya mu murimo wo kubwiriza iby’Ubwami babikunze, nubwo bari mu isi irangwa n’ubwikunde. Mu gihe dusuzuma impamvu babwiriza, byaba byiza twibajije tuti ‘kuki ngeza ku bandi ubutumwa bwiza?’
“Mukomeze mushake mbere na mbere ubwami”
19. Kuki twumvira inama ya Yesu yo ‘gukomeza gushaka mbere na mbere Ubwami’?
19 Yesu yagiriye inama abigishwa be agira ati “mukomeze mushake mbere na mbere ubwami” (Mat 6:33). Kuki twumvira iyo nama? Muri make, tuyumvira bitewe n’uko tuzi ko Ubwami ari ubw’ingenzi; ni bwo umugambi w’Imana ushingiyeho. Nk’uko twabibonye mu gice kibanziriza iki, umwuka wera wagiye uhishura buhoro buhoro ukuri gushishikaje kwerekeye Ubwami. Iyo ukuri kw’agaciro kwerekeye Ubwami kudukoze ku mutima, twumva duhatiwe gushaka mbere na mbere ubwo Bwami.
20. Umugani wa Yesu w’ubutunzi buhishwe ugaragaza ute uko abigishwa be bari kuzitabira inama yo gukomeza gushaka mbere na mbere Ubwami?
20 Yesu yari azi ko abigishwa be bari kuzumvira inama yo gukomeza gushaka mbere na mbere Ubwami. Zirikana ibyo yavuze mu mugani w’ubutunzi buhishwe. (Soma muri Matayo 13:44.) Umuntu uvugwa muri uwo mugani yagize atya agwa ku butunzi buhishwe igihe yarimo akora mu murima, ahita amenya agaciro kabwo. Yakoze iki? ‘Kubera ibyishimo yagize, yaragiye agurisha ibintu bye byose, agura uwo murima.’ Ibyo bitwigisha iki? Iyo tumenye ukuri k’Ubwami tukamenya agaciro kabwo, twishimira kwigomwa ibyo tugomba kwigomwa byose kugira ngo dukomeze gushyira inyungu z’Ubwami mu mwanya zikwiriye kubamo, ni ukuvuga mu mwanya wa mbere mu mibereho yacu. *
21, 22. Abashyigikira Ubwami mu budahemuka bagaragaza bate ko bashaka mbere na mbere Ubwami? Tanga urugero.
21 Abashyigikira Ubwami mu budahemuka bagaragariza mu bikorwa, atari mu magambo gusa, ko bashaka mbere na mbere Ubwami. Bakoresha ubuzima bwabo, ubushobozi bwabo n’ubutunzi bwabo mu murimo wo kubwiriza iby’Ubwami. Hari benshi bigomwe byinshi kugira ngo bakore umurimo w’igihe cyose. Abo babwiriza bose bitanze babikunze, biboneye neza ko Yehova aha umugisha abashyira Ubwami mu mwanya wa mbere. Nimucyo dusuzume urugero rw’ibyabaye muri iyo myaka ya mbere.
22 Avery na Lovenia Bristow babaye abapayiniya mu majyepfo ya Leta Zunze Ubumwe za Amerika mu mpera z’imyaka ya 1920. Hashize imyaka myinshi, Lovenia yagize ati “kuva icyo gihe, jye na Avery twamaze imyaka myinshi twishimye mu murimo w’ubupayiniya. Incuro nyinshi ntitwabaga tuzi aho twari kuvana amafaranga yo kugura lisansi cyangwa ibyokurya. Ariko buri gihe Yehova yatwitagaho. Ntitwigeze duhagarika umurimo w’ubupayiniya. Buri gihe twabonaga ibyo twabaga dukeneye.” Lovenia yibuka igihe bakoreraga umurimo mu mugi wa Pensacola ho muri leta ya Florida, maze amafaranga n’ibyokurya birabashirana. Bageze ku nzu yimukanwa babagamo, bahasanga imifuka ibiri minini irimo ibiribwa n’agakarita kariho amagambo agira ati “turabakunda, itorero ry’i Pensacola.” Lovenia yashubije amaso inyuma atekereza imyaka ibarirwa muri za mirongo yamaze akora umurimo w’igihe cyose, maze aravuga ati “Yehova ntiyigeze adutererana. Ntiyigeze adutaba mu nama.”
23. Wumva umeze ute iyo utekereje ukuri k’Ubwami wamenye, kandi se ni iki wiyemeje gukora?
23 Twese ntidushobora kumara igihe kingana mu murimo wo kubwiriza. Imimerere turimo iratandukanye. Icyakora, twese dushobora kubona ko twahawe inshingano yiyubashye yo gutangaza ubutumwa bwiza tubigiranye ubugingo bwacu bwose (Kolo 3:23). Kubera ko duha agaciro ukuri k’Ubwami twamenye, twifuza kwigomwa ibishoboka byose kugira ngo tubwirize mu rugero rwagutse uko bishoboka kose. Wowe se si byo wiyemeje?
24. Kimwe mu bintu bikomeye Ubwami bwagezeho muri iyi minsi y’imperuka ni ikihe?
24 Mu myaka isaga ijana ishize, Umwami yashohoje rwose ubuhanuzi bwe bwanditswe muri Matayo 24:14. Kandi ibyo yabikoze nta we ashyizeho agahato. Abigishwa be bamaze gusohoka muri iyi si irangwa n’ubwikunde, bitanze babikunze kugira ngo babwirize. Umurimo wo kubwiriza ubutumwa bwiza ku isi hose, ni kimwe mu bigize ikimenyetso kigaragaza ko Yesu ahari ari Umwami, kandi ni kimwe mu bintu bikomeye Ubwami bwagezeho muri iyi minsi y’imperuka.
^ par. 5 Muri Bibiliya, ijambo ikime ryumvikanisha ibintu byinshi.—Intang 27:28; Mika 5:7.
^ par. 10 Hari agatabo kasobanuye kati “umurimo wo gutanga Nimukanguke! ni gahunda yo gutangaza ubutumwa bw’ubwami ku nzu n’inzu. . . . Nyuma yo gutangaza ubwo butumwa, ababwiriza bazajya basiga kopi ya Nimukanguke! muri buri rugo, ba nyir’urugo baba bakoresheje abonema cyangwa batayikoresheje.” Mu myaka yakurikiyeho, abavandimwe baterwaga inkunga yo gusaba abantu gukoresha abonema ya Nimukanguke! n’Umunara w’Umurinzi. Guhera ku itariki ya 1 Gashyantare 1940, abagaragu ba Yehova batewe inkunga yo kujya bashyira kuri raporo umubare w’amagazeti batanze.
^ par. 16 Icyo gihe abagize itorero ni bo batoraga abasaza mu buryo bwa demokarasi. Bityo, itorero ryashoboraga kwanga gutora abagabo barwanyaga umurimo wo kubwiriza. Uko byaje guhinduka abasaza bakajya bashyirwaho mu buryo bwa gitewokarasi, bizasobanurwa mu Gice cya 12.
^ par. 20 Yesu yavuze igitekerezo nk’icyo mu mugani w’umucuruzi wagendaga ashakisha isaro ry’agaciro kenshi. Uwo mucuruzi amaze kuribona, yagurishije ibyo yari atunze byose ararigura (Mat 13:45, 46). Nanone iyo migani ibiri itwigisha ko dushobora kumenya ukuri k’Ubwami mu buryo butandukanye. Hari abagusitayeho, tubivuze mu mvugo y’ikigereranyo; abandi bo baragushakisha. Ariko uko twaba twarabonye ukuri kose, twiteguye kugira ibyo twigomwa kugira ngo dushyire Ubwami mu mwanya wa mbere mu mibereho yacu.


c: text/html

text:
IGICE CYA 19
Umurimo wo kubaka wubahisha Yehova
1, 2. (a) Ni iki abagaragu ba Yehova bishimiraga kuva kera? (b) Ni iki Yehova aha agaciro?
KUVA kera abagaragu b’indahemuka ba Yehova bishimiraga kubaka amazu atuma izina rye risingizwa. Urugero, Abisirayeli bifatanyije mu mushinga wo kubaka ihema ry’ibonaniro babishishikariye kandi batanga ibikoresho byo kuryubaka batitangiriye itama.—Kuva 35:30-35; 36:1, 4-7.
2 Yehova ntabona ko ibikoresho by’ubwubatsi ari byo mbere na mbere bimuhesha icyubahiro, kandi si byo aha agaciro cyane (Mat 23:16, 17). Icyo Yehova aha agaciro, impano imuhesha icyubahiro kurusha izindi zose, ni uko abagaragu be bamusenga n’umutima ukunze kandi bagakorana umwete (Kuva 35:21; Mar 12:41-44; 1 Tim 6:17-19). Ibyo ni iby’ingenzi cyane. Kubera iki? Kubera ko amazu adahoraho. Urugero, ihema ry’ibonaniro n’urusengero ntibikiriho. Izo nyubako ntizikiriho, ariko Yehova ntiyibagiwe ubuntu n’ishyaka abagaragu be b’indahemuka bagaragaje bashyigikira imirimo yo kuzubaka.—Soma mu 1 Abakorinto 15:58; Abaheburayo 6:10.
3. Ni iki turi busuzume muri iki gice?
3 Abagaragu ba Yehova bo muri iki gihe na bo bagiye bakorana umwete kugira ngo bubake ahantu ho gusengera. Kandi ibyo twagezeho tuyobowe n’Umwami Yesu Kristo ni ibintu bitangaje rwose! Uko bigaragara Yehova yaduhaye imigisha (Zab 127:1). Muri iki gice turi busuzume imwe mu mirimo yagiye ikorwa n’ukuntu yahesheje Yehova icyubahiro. Nanone turi bwumve bamwe mu bagize uruhare muri iyo mirimo.
Kubaka Amazu y’Ubwami
4. (a) Kuki dukeneye ahantu henshi ho gusengera? (b) Kuki hari ibiro by’amashami byahurijwe hamwe? (Reba agasanduku gafite umutwe uvuga ngo “ Kubaka Ibiro by’Amashami—Bahuza n’ibikenewe.”)
4 Nk’uko twabibonye mu Gice cya 16, Yehova adusaba guteranira hamwe kugira ngo tumusenge (Heb 10:25). Amateraniro yacu akomeza ukwizera kwacu kandi agatuma turushaho gushishikarira umurimo wo kubwiriza. Uko iminsi y’imperuka ikomeza kugenda yegereza ku iherezo, ni ko Yehova akomeza kwihutisha uwo murimo. Ibyo bituma abantu babarirwa mu bihumbi amagana baza mu muteguro we buri mwaka (Yes 60:22). Uko abayoboke b’Ubwami barushaho kwiyongera, ni na ko hakenerwa amazu manini y’amacapiro kugira ngo haboneke ibitabo by’imfashanyigisho za Bibiliya. Nanone dukenera ahantu henshi ho gusengera.
5. Kuki izina Inzu y’Ubwami rikwiriye? (Reba agasanduku gafite umutwe uvuga ngo “ Urusengero rw’urumuri rushya.”)
5 Mu ntangiriro z’amateka y’abagaragu ba Yehova bo muri iki gihe, Abigishwa ba Bibiliya batangiye kubona ko ari ngombwa kugira ahantu habo bwite ho gusengera. Imwe mu mazu ya mbere yo gusengeramo ishobora kuba ari iyubatswe muri West Virginia muri Amerika, mu mwaka wa 1890. Mu myaka ya 1930, abagaragu ba Yehova bari barubatse amazu yo gusengeramo andi barayavugurura, ariko ntiyari afite izina riyatandukanya n’izindi nsengero. Icyakora mu mwaka wa 1935, umuvandimwe Rutherford yagiye muri Hawayi, aho bubakaga inzu yo gusengeramo n’amazu mashya y’ibiro by’ishami. Babajije umuvandimwe Rutherford uko iyo nzu yakwitwa, arabasubiza ati “ese murabona tudakwiriye kuyita ‘Inzu y’Ubwami,’ kuko n’ubundi umurimo dukora ari uwo kubwiriza ubutumwa bwiza bw’Ubwami?” (Mat 24:14). Iyo nzu si yo yonyine yari kwitwa iryo zina rikwiriye, ahubwo ahantu ho gusengera hakoreshwaga n’amatorero y’abagaragu ba Yehova hirya no hino ku isi hari kujya hitwa hatyo.
6, 7. Gahunda yo kubaka Amazu y’Ubwami mu buryo bwihuse yageze ku ki?
6 Mu myaka ya 1970, umubare w’Amazu y’Ubwami yakenerwaga wariyongereye cyane. Kugira ngo abavandimwe bo muri Amerika bakemure icyo kibazo, batekereje uburyo bwari kubafasha kujya bubaka amazu meza mu gihe gito. Mu mwaka wa 1983, muri Amerika no muri Kanada hari hamaze kubakwa bene ayo mazu agera kuri 200. Abavandimwe batangiye gushyiraho komite z’uturere zishinzwe iby’ubwubatsi kugira ngo zikore uwo murimo. Ubwo buryo bwatumye bagera ku bintu byiza cyane, maze mu mwaka wa 1986 Inteko Nyobozi inoza iyo gahunda, kandi mu mwaka wa 1987 hari hamaze gushingwa Komite 60 z’Uturere Zishinzwe iby’Ubwubatsi muri Amerika. * Mu mwaka wa 1992 izo komite zari zarashinzwe no muri Arijantine, muri Ositaraliya, mu Bufaransa, mu Budage, mu Buyapani, muri Megizike, muri Afurika y’Epfo no muri Esipanye. Birakwiriye rwose ko dushyigikira abo bavandimwe bakorana umwete bubaka Amazu y’Ubwami n’Amazu y’Amakoraniro, kuko umurimo bakora ari kimwe mu bigize umurimo wera.
7 Ayo Mazu y’Ubwami yubakwaga mu buryo bwihuse yatanze ubuhamya buhebuje mu turere yubakwagamo. Urugero, hari ikinyamakuru cyo muri Esipanye cyasohoye inkuru ifite umutwe uvuga ngo “Ukwizera kwimura imisozi.” Icyo kinyamakuru cyavuze ibyerekeye Inzu y’Ubwami yubatswe muri ubwo buryo bwihuse mu mugi wa Martos, maze kirabaza kiti “bishoboka bite ko muri iyi si irangwa n’ubwikunde, abantu bitanga bagaturuka mu turere tunyuranye twa Esipanye, bakaza i Martos kubaka inzu nziza cyane mu gihe gito cyane, bafite gahunda idasanzwe?” Iyo nkuru yashubije icyo kibazo isubiramo amagambo yavuzwe n’umwe mu Bahamya bari bitangiye gukora imirimo, agira ati “ibi byose bishoboka bitewe n’uko twigishijwe na Yehova.”
Kubaka mu bihugu bifite amikoro make
8. Mu mwaka wa 1999, ni iyihe gahunda nshya Inteko Nyobozi yemeje, kandi kuki?
8 Mu mpera z’ikinyejana cya 20, mu bihugu birimo abavandimwe bafite amikoro make, abantu bayobotse umuteguro wa Yehova ari benshi. Amatorero yo muri ibyo bihugu yakoze uko ashoboye kose ngo yubake ahantu ho gusengera Imana. Ariko mu bihugu bimwe na bimwe, abantu barabannyegaga kandi bakabagirira urwikekwe bitewe n’uko Amazu y’Ubwami yaho yari aciriritse cyane ugereranyije n’izindi nsengero. Icyakora guhera mu mwaka wa 1999, Inteko Nyobozi yemeje gahunda yari igamije kwihutisha imirimo yo kubaka Amazu y’Ubwami mu bihugu bikiri mu nzira y’amajyambere. Amafaranga aturuka mu bihugu bikize yarakoreshejwe kugira ngo “habeho iringaniza.” (Soma mu 2 Abakorinto 8:13-15.) Nanone abavandimwe na bashiki bacu bo mu bindi bihugu baritanze kugira ngo bafashe muri uwo murimo.
9. Ni uwuhe murimo wasaga n’udashoboka, ariko se ni ibihe bintu bimaze gukorwa?
9 Mu mizo ya mbere, uwo murimo wasaga n’utazashoboka. Raporo yo mu mwaka wa 2001 yagaragaje ko hari hakenewe Amazu y’Ubwami asaga 18.300 mu bihugu 88 bikiri mu nzira y’amajyambere. Ariko iyo dushyigikiwe n’umwuka w’Imana n’Umwami wacu Yesu Kristo, nta murimo udashoboka (Mat 19:26). Mu myaka igera kuri 15, ni ukuvuga guhera mu mwaka wa 1999 kugeza mu wa 2013, abagize ubwoko bw’Imana bubatse Amazu y’Ubwami 26.849 muri iyo gahunda. * Yehova akomeje kuduha umugisha mu murimo wo kubwiriza, ku buryo mu mwaka wa 2013 muri ibyo bihugu hari hagikenewe andi Mazu y’Ubwami agera ku 6.500, kandi ubu buri mwaka haba hakenewe abarirwa mu magana.
10-12. Ni mu buhe buryo kubaka Amazu y’Ubwami byahesheje izina rya Yehova icyubahiro?
10 Ni mu buhe buryo kubaka ayo Mazu y’Ubwami byahesheje izina rya Yehova icyubahiro? Raporo yaturutse ku biro by’ishami byo muri Zimbabwe yagiraga iti “ubusanzwe iyo Inzu y’Ubwami imaze kubakwa, mu kwezi kumwe gusa umubare w’abaza mu materaniro wikuba kabiri.” Mu bihugu byinshi, iyo tutarabona ahantu hakwiriye ho gusengera Imana usanga abantu badashishikarira kwifatanya natwe. Ariko iyo Inzu y’Ubwami imaze kubakwa, nyuma y’igihe gito iba imaze kuzura abantu hagakenerwa indi. Icyakora uko ayo mazu asa si byo byonyine birehereza abantu kuri Yehova. Urukundo nyakuri rwa gikristo ruranga abateranira muri ayo mazu, na rwo rutuma abantu bahindura uko babonaga umuteguro we. Reka dufate ingero nke.
11 Indoneziya. Hari umugabo witegerezaga aho bubakaga Inzu y’Ubwami maze aza kumenya ko abahakoraga bose batahembwaga, maze aravuga ati “muratangaje rwose! Nabonye ukuntu buri wese muri mwe akorana umutima we wose kandi yishimye nubwo mudahembwa. Ntekereza ko nta rindi dini rimeze nk’iryanyu!”
12 Ukraine. Hari umugore wanyuraga ahubakwaga Inzu y’Ubwami buri munsi, maze abona ko abayubakaga ari Abahamya ba Yehova kandi ko iyo nzu bubakaga yari Inzu y’Ubwami. Yaravuze ati “nari narumvise murumuna wanjye avuga iby’Abahamya ba Yehova kuko na we ari we. Maze kwitegereza uko mwubaka, nanjye niyemeje kuba umwe mu bagize uwo muryango wo mu buryo bw’umwuka. Nabonye ukuntu mugaragaza urukundo.” Uwo mugore yemeye kwiga Bibiliya abatizwa mu mwaka wa 2010.
13, 14. (a) Uko umugabo n’umugore we bitwaye bamaze kwitegereza imirimo yakorerwaga ahubakwaga Inzu y’Ubwami byakwigishije iki? (b) Wakora iki kugira ngo ahantu musengera Yehova haheshe izina rye icyubahiro?
13 Arijantine. Hari umugabo n’umugore we begereye umuvandimwe wagenzuraga imirimo y’ahubakwaga Inzu y’Ubwami. Uwo mugabo yaravuze ati “tumaze iminsi twitegereza ukuntu mwubaka, kandi . . . twifuza kwigira ibyerekeye Imana aha hantu.” Hanyuma yarabajije ati “none se tugomba gukora iki kugira ngo twemererwe kuza mu materaniro abera hano?” Uwo mugabo n’umugore we bemeye kwiga Bibiliya ari uko abagize umuryango bose bemerewe kwifatanya mu cyigisho. Abavandimwe bahise babibemerera bishimye.
14 Ushobora kuba utaragize uruhare mu kubaka Inzu y’Ubwami uteraniramo, ariko hari byinshi ushobora gukora ugatuma ahantu musengera Yehova hahesha izina rye icyubahiro. Urugero, ushobora gutumira abo wigisha Bibiliya, abo usubira gusura n’abandi mukazana mu materaniro abera mu Nzu y’Ubwami. Nanone ushobora kugira uruhare mu gusukura no gusana ahantu musengera. Ikindi kandi, uramutse witeguye neza, ushobora gutanga impano zo kwita ku Nzu y’Ubwami uteraniramo cyangwa zikoreshwa mu kubaka ahantu ho gusengera Imana mu tundi turere tw’isi. (Soma mu 1 Abakorinto 16:2.) Ibyo bikorwa byose bituma izina rya Yehova rirushaho gusingizwa.
Abakozi bitanga ‘babikunze’
15-17. (a) Imirimo hafi ya yose ikorwa mu kubaka ikorwa na ba nde? (b) Ibyavuzwe n’abubatsi mpuzamahanga byakwigishije iki?
15 Imirimo ikorwa mu kubaka Amazu y’Ubwami, Amazu y’Amakoraniro n’amazu y’ibiro by’ishami, hafi ya yose ikorwa n’abavandimwe na bashiki bacu bo mu karere ayo mazu yubakwamo. Ariko incuro nyinshi bafashwa n’abavandimwe na bashiki bacu bo mu bindi bihugu bamenyereye iby’ubwubatsi. Bamwe muri abo bakozi bashyize ibintu byabo kuri gahunda ku buryo bashobora kumara ibyumweru runaka bakora mu mishinga yo mu bindi bihugu. Abandi bo baritanze kugira ngo bakore mu gihe cy’imyaka myinshi, bakagenda bimuka bajya ahandi hakeneye kubakwa.
16 Abubatsi mpuzamahanga bahura n’ingorane zihariye ariko na bo babona ingororano nyinshi. Urugero, Timo n’umugore we Lina bagiye mu bihugu byo muri Aziya, mu Burayi no muri Amerika y’Epfo, bubaka Amazu y’Ubwami, Amazu y’Amakoraniro n’ibiro by’amashami. Timo agira ati “mu myaka 30 ishize, ugereranyije buri myaka ibiri nimukiraga ahandi hantu.” Lina umaze imyaka 25 ashakanye na Timo agira ati “nakoranye na Timo mu bihugu icumi bitandukanye. Kumenyera ibyokurya bishya, ikirere gishya, ururimi rushya, ifasi nshya yo kubwirizamo no gushaka incuti nshya, bisaba igihe n’imbaraga nyinshi.” * Ese iyo mihati yaba yaragize icyo igeraho? Lina agira ati “ingorane zatuviriyemo imigisha myinshi. Bagenzi bacu b’Abakristo batugaragarije urukundo n’umuco wo kwakira abashyitsi kandi twumvaga Yehova atwitaho mu buryo bwuje urukundo. Nanone twiboneye isohozwa ry’isezerano Yesu yahaye abigishwa be riboneka muri Mariko 10:29, 30. Abavandimwe, bashiki bacu na ba mama bo mu buryo bw’umwuka twungutse, bikubye incuro zisaga ijana.” Timo agira ati “kuba dukoresha ubuhanga bwacu mu nshingano yiyubashye kurusha izindi zose yo kwagura imitungo y’Umwami, bituma twumva tunyuzwe cyane.”
17 Darren na Sarah, bakoze mu mishinga y’ubwubatsi muri Afurika, muri Aziya, muri Amerika yo Hagati, mu Burayi, muri Amerika y’Epfo no muri Pasifika y’Epfo, bumva barungutse byinshi kuruta ibyo batanze. Darren agira ati “nubwo twahuye n’ingorane nyinshi, twumvaga gukorana n’abavandimwe baturutse mu turere dutandukanye tw’isi ari ibintu bihebuje. Nabonye ko urukundo dukunda Yehova rumeze nk’umurunga uzengurutse isi uduhuriza hamwe.” Sarah agira ati “nigiye byinshi ku bavandimwe na bashiki bacu bo mu mico itandukanye. Kubona ukuntu bigomwa kugira ngo bakorere Yehova byanteye inkunga yo gukomeza gutanga ibyiza kurusha ibindi.”
18. Ubuhanuzi bwo muri Zaburi ya 110:1-3 busohora bute?
18 Umwami Dawidi yahanuye ko abayoboke b’Ubwami, bari ‘kwitanga babikunze’ kugira ngo bateze imbere inyungu z’Ubwami, nubwo bari guhura n’ingorane. (Soma muri Zaburi ya 110:1-3.) Abantu bose bifatanya mu mirimo ishyigikira Ubwami bagira uruhare mu isohozwa ry’ayo magambo y’ubuhanuzi (1 Kor 3:9). Amazu menshi y’ibiro by’amashami, Amazu y’Amakoraniro abarirwa mu magana n’Amazu y’Ubwami abarirwa mu bihumbi amaze kubakwa hirya no hino ku isi, ni gihamya idakuka y’uko Ubwami bw’Imana butegeka muri iki gihe. Kuba dukorera Umwami Yesu Kristo mu murimo uhesha Yehova icyubahiro kimukwiriye ni umugisha utagereranywa.
^ par. 6 Mu mwaka wa 2013, abitangiye gukora imirimo barenga 230.000 bemerewe gukorana na Komite 132 z’Uturere Zishinzwe iby’Ubwubatsi muri Amerika. Muri icyo gihugu, buri mwaka izo komite zigenzura ibikorwa byo kubaka Amazu y’Ubwami mashya agera kuri 75 kandi zisana agera kuri 900.
^ par. 9 Uyu mubare ntukubiyemo Amazu y’Ubwami menshi yubatswe mu bihugu bitari muri iyo gahunda.
^ par. 16 Abubatsi mpuzamahanga bamara igihe cyabo hafi ya cyose bari aho bakorera imirimo y’ubwubatsi, ariko nanone bashyigikira amatorero bakora umurimo wo kubwiriza mu mpera z’icyumweru cyangwa ku migoroba.

robotstxt: allowed

filter: keep


text:
Ibi Depite Bamporiki yabivugiye mu kiganiro Komisiyo y’Ubumwe bw’Abanyarwanda, Uburenganzira bwa muntu no kurwanya Jenoside mu Nteko Ishinga Amategeko yagiranye na Minisiteri y’Uburinganire n’Iterambere ry’Umuryango, kuri gahunda za Leta ziteza imbere uburenganzira bw’umwana, cyabaye kuri uyu wa 27 Ukwakira 2016.
Agaruka ku bigo byakira imfubyi, Depite Bamporiki yatanze urugero rwa kimwe muri ibyo bigo basuye maze ngo babaza nyiracyo ko baramutse bagihaye Leta bakamuha ibindi akora yabyemera, abasubiza ko atarekura abo bana kuko ngo nta kundi yabaho.
Avuga ko agereranyije 95% by’abafite ibyo bigo, ngo baba bari gucuruza ibibazo by’abana, aho kubafasha nk’uko biba bisabwa.
Depite Bamporiki yavuze ko abo bana bafite ibibazo by’ubumuga bwo kudindira mu mikurire y’ubwenge, yabasuye bose, ati “Tuzenguruka bwa mbere, njye ibyo bigo byose nabigiyemo. Nk’uko Nyakubahwa Visi Perezida (Depite Mwiza Espérance) yabivuze, njye njanishije nsanga 95% abantu bakora business (ubucuruzi) mu bibazo by’abana.”
Depite Bamporiki yakomeje atanga n’ingero za bimwe mu bigo, agira ati “Hari ikigo kiri i Nyamirambo, twahasanze umukecuru, njye ndamubwira nti ‘aba bana Leta iramutse ishyizeho ingengo y’imari wabaduha tukabakorera ibyo bagomba gukorerwa bakeneye nk’abantu ko tubona mwe ntacyo mubamariye?’ Aradutsembera ati ‘aba bana nabarekura nkabaho nte?’ Noneho ukabona afite impuhwe zihishe inyuma y’ikibazo ariko mu by’ukuri wacukumbura ugasanga ni ubucuruzi bakora.”
Akomeza avuga ko muri ako gace ku muhanda ugana Nyabugogo, hari ikindi kigo yagereranyije na butike, ati “Ni butike iri ku muhanda kumwe utubutike twa fanta ikonje n’amata, […] muvayo bakabanura(bakahabakura) kuko ntibashobora kuhirirwa, ni akantu k’akabutike, nari nzi ko kafunzwe ariko kugeza ubu namenye ko katarafungwa.”
Yakomeje atanga igitekerezo cy’uko Minisiteri yashyiraho urugero fatizo rw’ibigo bifata abana bafite ubumuga bumeze butyo, asaba ko amafaranga asaga miliyoni 40 asaranganywa ibigo byinshi bikora bityo kandi ugasanga yabaye iyanga, hashyizweho ibigo bibiri bikajya biba ari byo biyahabwa, byarushaho kugira akamaro.
Minisitiri w’Uburinganire n’Iterambere ry’Umuryango, Nyirasafari Espérance yemereye Abadepite ko hari ibigo bimeze nka Butike, anizeza kugira igikorwa mu buryo bwihuse.
Ati “Nanjye ndemera ibyo mwavuze, ibi bigo by’i Nyamirambo mwasuye, izo butike rwose ndumva dukwiye kugira icyo dukora cyihutirwa, kuko ntabwo abo bana bakwiriye gukomeza kwicwa kurutaho, kuko bafite ubumuga, bakwiriye kwitabwaho byihariye.”
Itegeko Nshinga ry’u Rwanda rigaragaza ko umuryango ari ryo shingiro rya sosiyete nyarwanda, bityo ko umwana wese afite uburenganzira bwose bwo kwitabwaho n’umuryango we, Abanyarwanda ndetse n’igihugu muri rusange kugira ngo abashe kubaho neza.
Guverinoma y’ u Rwanda yashyizeho amategeko, politiki na gahunda zigamije guteza imbere uburenganzira bw’umwana, ndetse mu 2012, abana 2323 bashyizwe mu bigo by’imfubyi 33 byo mu turere 19 tw’igihugu.
Muri Nzeri uyu mwaka, abana 2288 bakuwe mu bigo by’imfubyi byari byarabakiriye basubizwa mu miryango bavukamo.
Ubushakashatsi bwerekana ko 70% by’abana barererwa mu bigo by’imfubyi baba bafite umubyeyi umwe cyangwa bombi cyangwa se abo mu muryango wabo.


text:
Bibiliya kubemera Kristo bayifata nk’intwaro ikomeye yagufasha kwirinda imitego y’umwanzi satani gusa uko isi igenda itera imbere ndetse n’ikoranabuhanga rikagira umuvuduko ukabije byagize ingaruka kubuzima bw’abantu batandukanye ndetse naba kristo muri rusange.
Muri iyi minsi abakristo basigaye bajya gusenga nta Bibiliya bitwaje, umwe muba kristo twaganiriye yadutangarije ko bidakwiriye.
Rugamba fabrice aganira n’Ikinyamakuru Ibyishimo .com yagize ati “ njye narumiwe vision isigaye yarageze no mu Rusengero ndetse no mu Itorero ry’Imana , abantu basigaye bajya gusenga nta Bibiliya bitwaje ngo bazifite muri telephone kandi njyewe niba nararebye neza Bibiliya zo muri telephone mbona zidahuye na Bibiliya isanzwe ese niba umuntu agomba kugendana irangamuntu aho agiye hose kuki umu kristo we atakwitwaza ikimuranga?”
Yakomeje avuga ko izi Bibiliya zo muri telephone zirangaza abantu mu Rusengero aho usanga umuntu ngo arimo gusoma bibiliya haza ubutumwa bugufi akaba arabusomye agatangira guseka kandi ari munzu y’Imana ibi njye mbifata nko kutubaha inzu y’Imana kandi ibi ntahandi bituganisha atari mu muriro utazima.
Pasiteri Nzeyimana Damascene aganira n’Ikinyamakuru Ibyishimo. com yatangaje ko ari amakosa kujya gusenga usize Bibiliya.
Ati” ni amakosa kujya mu Rusengero usize Bibiliya murugo cyereka aho bitemewe nko mu bihugu by’Abayisiramu , gusa ushobora kwifashisha iyo muri telephone igihe utagiye mu materaniro ariko niba umuntu agiye gusenga nibyiza ko ayitwaza rwose”


text:
Ntibikunze kubaho ariko birashoboka. Ibi biba ari uko igihe cy’ukwezi k’umugore ( ni ukuvuga igihe kiri hagati y’umunsi wa mbere w’imihango ndetse n’uwa mbere w’itaha) kiba kigufi cyane. Ibyo bishatse kuvuga ko igihe cy’uburumbuke gihura n’ibihe cy’intangiriro y’imihango, cyane cyane iyo imara igihe kirekire.
Mu bisanzwe habaho gusama igihe intanga ngore yahuye n’intanga ngabo mu muyoborantanga. Mu kwezi k’umugore gusanzwe ni ukuvuga ukw’iminsi 28, byibura hagati y’itariki y’umunsi wa 12 na 16 y’ukwezi k’umugore, intangangore irakura maze ikoherezwa mu muyoborantanga umwe.
Kuva igihe intangangore irekuriwe, ishobora kubaho byibura amasaha 24 mu muyoborantanga. Na ho kugira ngo umugore asame, bisaba ko intangangabo zigera mu miyoborantanga muri ayo masaha. Iyo intanga ngore itabanguriwe, irapfa, maze ikazasohokana n’imihango.
Mu gihe cy’imihango, iyindi ntanga iba irimo irategurwa kugira ngo irekurwe mu kwezi gukurikiyeho. Gusa abagore bose ntibagira ukwezi kw’imihango kungana. Kuri benshi, kumara iminsi 28, ku bandi kukamara 22 gusa cyangwa hasi yayo, akaba ari no kuri bene aba ikibazo cyo gusama mu gihe cy’imihango gishobora kugaragaraho.
Biteganywa ko intangangabo zishobora gutegereza kugera ku minsi itatu, bikaba bitaba igitangaza rero ko zigeza mu ntangiriro z’igihe cyo gusama.
Birashoboka kandi ko umugore yagira ikindi kibazo mu mura akava amaraso akabyitiranya n’imihango, bigahuza n’igihe cy’uburumbuke. Niba ushidikanya ku mihango yawe, bibwire muganga
Ni ngombwa rero ko umugore akomeza uburyo bwe bwo kuboneza urubyaro no mu gihe cy’imihango, kuko birashoboka ko yasama.
Birashoboka ko umugore yasama no mu gihe cy’imihango?
Ntibikunze kubaho ariko birashoboka. Ibi biba ari uko igihe cy’ukwezi k’umugore ( ni ukuvuga igihe kiri hagati y’umunsi wa mbere w’imihango ndetse n’uwa mbere w’itaha) kiba kigufi cyane. Ibyo bishatse kuvuga ko igihe cy’uburumbuke gihura n’ibihe cy’intangiriro y’imihango, cyane cyane iyo imara igihe kirekire.


text:
MRS LYDIA PART 18
ntibizongere kugutunga imitwe yintoki! ubwo
mama yavuze atyo numva nshatse guseka ariko
ndihangana ndavuga nti: mama, reka njye
gukaraba ndyame, ndumva meze nabi!…………..
.
PART 18
.
mama nawe ati:oooooh! urabona ukuntu bakugize
mwana wa! ngaho genda turaza kuvugana
mugitondo! njye: yego mama! ese papa
ntaragaruka ma!? mama ati: hoya mwana wa!
bari mukazi kenshi,ashobora kuzamarayo
icyumweru! njye: ese mama,ubundi papa
aradukunda!? nawe ati: cyane rwose alex,
kuberiki ubaza ibyo bibazo ariko ubundi!? njye:
ntacyo tu! ahubwo sawa uramuke reka ngende
ubwo nahejo! ubwo njye nahise mvaho njya muri
douche ndakaraba,gusa numvaga umunaniro ari
wose bitewe nibintu nabaga niriwemo, ndetse
ibitekerezo byambanye byinshi, gusa nanone
nkiyumvamo icyizere cyuko mfite lydia ndetse
nkumva arinjye tugomba kwibanira ntawundi!
.
.
narangije gukaraba njye mucyumba cyanjye
nirambika kuburiri, mfata phone ngo mpamagare
kettia ampe lydia tuvugane, mubaze uko ameze,
birumvikana ubwo narimaze kumukumbura, ariko
nabaye nkikora kuri phone ihita isona ndebye
umuntu uhamagaye, mbona ni nimero nshya ,
kumutima ndibaza nti:”ese uyu ninde kandi
umpamagaye iri joro!!?”” nibajije ibyo ariko
ntibyatuma ntitaba, ngiye kumva numva aravuze
ati: allo! nanjye nti: hallo! amaku c! nawe ati:
alex! bite byawe ko mwabuze mutakiza kwiga!?
ubwo numvaga ari ijwi ry’umukobwa ariko
simbashe kumenya uwariwe, nibwo nahise mvuga
nti: yeeeh! arko ntago nakumenye, ushatse
wanyibwira!! umukobwa nawe ati: ahahaha! nari
nabiketse ko utari bumenye ijwi ryanjye alex!
njye: hhh! ntago napfa kurimenya, kuko kuiri
phone amajwi arahinduka cyane!
.
.
umukobwa:cyakora nanone da! ni angella shn
alex!! njye: yeeeeh! reka reka, angel amakur
yawe!? nawe ati: shn nyine ndaho kandi
ndakomeye, ndetse narangije kwakira
ibyambayeho ntakundi! njye: eheee! have se
wintera ubwoba, niki cyakubayeho se angella!!?
angella nawe ati: ego! mushuti wanyu se
ntiyababwiye ibintu yankoreye alex!? njye: willy
se!!? nawe ati: yego, uzukuntu yantutse yenda no
kunkubita nkaho kumukunda arikosa nakoze!
njye: yoooh! sha ntabyo yatubwiye, gusa nyine
wihangane bibabo tu! angella: nonese alex! njye:
vuga ndaakumva angella! angella nawe arongera
ati: wambonera umwanya ko ngushaka!? njye:
yeeehh! ngwiki angella!? angella: ndashaka ko
umpa umwanya tukaganira kuko haricyo nshaka
kukubwira alex, kandi rwose umbababarire
wemere, sibyo!? njye: eeeeh! sawa nzahita
nguhamagara nimboneka, harikibazo!? nawe ati:
ntakibazo kandi uzaba ukoze cyane shn!!
.
.
twamaze kuvugana numva agatima karadiha,
nkibaza icyo angella yaba anshakira kikanyobera,
kumutima nti:” yaba agira ngomufashe kubona
willy se!!, yaba yankunze se kandi!!?”. nakomeje
kwibaza byinshi nibagirwa ko nagombaga
guhamagara kettia nkavugisha lydia, ndetse
sinamenye nigihe nasinziriye, kuko nakangutse
izuba ryavuye, ndebye kwisaha mbona ni saa ine
niminota 12. ubwo nahise mpaguruka njye muri
douche, ngarutse nsanga mama mucyumba
cyanjye, ahita ambaza ati: alex, umerewe ute se
mwana wa!!? nanjye ngti: mama, ndumva
ntakibazo mfite kabsa, ndumva byose byarangiye
meze neza cyane! mama: woow! ngaho gira vuba
uze kumeza byatundanye rero! njye:sawa mama,
narimfite ninzara kabsa!
.
.
ubwo nitunganyije vuba cyane, mpita njya
kumeza njye na mere dutangira kurya, ngiye
kumva numva mama arambajije ati: nonese alex,
ibyo bigabo bikubaza amafaranga angahe!?
nanjye nti: bijya bimbwira ngo nzakoreshe
imodoka yabyo cyangwa ngo mbihe amadolari
1000! mama: egoko! noneho uze kubyaka iyo
modoka tuyikoreshe maze uyibasubize, kuko
ndumva birimo kukwaka amafaranga menshi!
njye: hoya mama! ntago nshaka kongera
kumvikana nabyo, ndashaka kubiha amafaranga
yabyo bikampa amahoro!! mama: cyakora da!
ariko se ubundi ko hano haba haparitse
amamodoka, ujya gufata imodoka zabandi
kuberiki!? njye: ntago nzongera mama!gusa nuko
numvaga nshaka kugendana na ba justin
mumdoka imwe! mama: ngaho akira
amafaranga,ariko umenye ko ntazongera
kukwishingira! njye: urakoze cyane ma!
.
.
ubwo mere yampaye ayo mafaranga, ndetse
turangije mpita mubwira nti: noneho reka
nyabashyire hakiri kare! mama: ntakibazo alex,
nanjye ubu ngiye kwitegura njye gusura mama
kettia, dore hashize igihe ntageraho! ubwo mama
yavuze atyo, ubwoba buranyica, nkibaza ukuntu
agiye gusangayo lydia nkumva mbuze uko
mbigenza ariko ndihangana kugira ngo atabibona,
mpita mubwira nti: sawa mama,ugire urugendo
rwiza nanjye reka nihute nyabahe! ubwo nahise
mvaho, njye muri parikingi mfata imdoka,
ntaragira ikindi nkora mbanza gufata phone ngo
mpamagare kettia mubwire ashake aho ajyana
lydia,kuko ntashakaga ko mama amusangayo,
gusa mpamagaye phone yanga gucamo,
ndongera ndagerageza biranga, nibwo nahise
mfata umwanuro wo kwigirayo, ngashaka ahandi
njyana lydia.
.
.
nabaye ntararenga irembo numva nanone phone
yanjye irasonye, ndebye mbona nimero ninshya,
nitabye numva aravuze ati: umva mn alex, ni
max! njye: yeeeh! ngo nde!? nawe ati: ni max
nyine ninjye murimo gufatanya gushaka lydia!
kumutima nti:” ese burya wamujama yitwa
max!!?”” nibajije ntyo, mpita mubaza nti: eee!
yego mn, haramakuru wamenye se!? nawe ati:
umva lydia namenye aho ari, ndetse ubu
mvuyeyo nonana namubonye niwe kabsa kuko
ifoto barasa neza! njye: wooow! wamubonye
hehe se mn max!? max nawe ati: sha ntago twari
gupfa tumubonye, uziko yari yibereye mucyaro
wangu, ahubw………… atarakomeza numva
umutima ugiye guturika, mpita mubaza nti:
nonese ba boss wababwiye!? max: wapi, urumva
nahita mbabwira se ntakubwiye mn!? njye:
ahwiih! watekereje neza max! ahubwo
ngusangehe nko muminota 20!? max: ihute
unsange kuri SAXINA BAR!
.
.
ubwo numvise ibintu bimbanye urusobe, ngaho
mama agiye kwa kettia, ngaho max yavumbuye
aho lydia ari, natekereje kucyo nakora nkumva
umutwe ugiye kumeneka, kumutima nti:” ese ba
yussuf bagiye kunyicira umukuzi koko!!?”. nkiri
muribyo sinzi ukuntu nungutse agatekerezo,
mpita mfata phone mpamagara nick,ndamubwira
nti: nick, duhurire kwigararage M.S.R nonaha
ngufitiye ikindi kiraka! nawe ati: utongera
kumbwira ngo njye gukanga abakecuru babandi!
njye: ihute yewe, ibi byo birakaze humura! nawe
ati: sawa reka mpite mpagera! ubwo nahise
nerekeza kwiyo garaje ndetse koko nsanga nick
yahageze, ahita aza yihuta arambaza ati: ese mn
alex, noneho akazi umfitiye nakahe!? njye:
ngwino tugende urakabona wangu! ubwo nahise
nsohoka mumodoka, twinjira mwigaraje,
dusangamo umusore war inshuti yanjye ndetse
ahita aza aransuhuza ati: yoo!alex mwana iminsi
myinshi wangu! njye: kabsa bob, warubuzeho
byahatr, ariko ikinzanye hano sukugusura mn!
bob: haha! umva yewe!ubw…… ataravuga
menshi mba ndamubwiye nti: ndashaka ko untiza
iki cyumba uyu munsi gusa, kandi nawe
umbabarire ujye kure yaha hantu, gusa kandi
umbwire yego cyangwa hoya kuko ntabisobanuro
nakubonera nonaha! sibyo!? ubwo bob nawe
yanyitegereje mumaso, ahita ambwira ati:
alex,twabanye muribyinshi ntago nakwima
icyumba msaza!
.
.
njye: sawa urakoze, nzagusobanurira nyuma!
bob: ntakibazo! ahubwo reka mbwire abakozi
bose dutahe! ubwo ba bob bamaze kuhava,
nafashe mimero ya papa nyiha nick ndamubwira
nti: wowe shaka ahantu wihisha hafi
yaha,nubona abagabo babiri baje bakinjira muriyi
nzu turimo uze guhita uhamagara iyi nimero!!
nick: yeeeh! ubwo se nibitaba ndababwira ngwiki
mn alex!? njye: uze kubabwira ko wabonye lydia,
nibakubaza ubabwire ko ushaka amafaranga,ko
wabonye mimero zabo kwifoto ya lydia bari
bamanitse kubikuta! nick: nonese nyine uwo lydia
ko ntawe mfite!? njye: nyine wowe ubahe aderesi
yiyi garaje, uvuge ko ariho bagusanga ukabaha
lydia nawe bakaguha amafaranga, gusa ubikore
aruko abo bagabo bandi babiri bamaze kwinjira
mo imbere! nick: sawa! ndabikora ariko
birarangira mpita nicikira! njye: yego! wowe akazi
kawe uraba ukarangije! ubwo ibyo birangiye,
nahise nurira imodoka vuba cyane, njya kureba
max kuri saxina bar, mpageze ndaparika, ngiye
gusohoka mbona max araje ahita yinjira
arambwira ati: ese mn wowe ko watinze!!?
.
.
njye: ninzeho gato ariko! ahubwo umva ukuntu
tugiye kubigenza! max: gute se kandi alex!?
nanjye nti:ugiye guhamagara ba boss, ubabwireko
wamenye ahantu lydia ari, ndetse ubasabe
guhurira muri garaje M.S.R kugirango ubabwire
aho lydia ari nawe baguye amafaranga yawe!
max: hoya! ahubwo reka mbahamagare mbabwire
aho ari nanjye banyohereze amafaranga yanjye!
njye: ehee!ese burya nawe urikigoryi bigezaha
max! ubwo se urumva bariya bagabo wamara
kubabwira icyo bakeneye bakaguha
ayabo!,cyangwa bakwica bakakwikiza!? max:
ariko uziko aribyo! none……. atarakomeza
ndavuga nti: wowe fata fone ubahamagare,
ubabwire bagutegerereze muri iriya garaje, kandi
bajyeyo nonana, kugirango natwe tuhabasange
baduhe amafaranga yacu, tubabwire aho lydia
ari! ubwo max yahise ahamagara, ndetse bahita
bitaba bati: muravugana na yussuf, mwe muri
bande!? max: ni max, umwe mwahaye akazi ko
gushaka umukobwa! yussuf: yego wee!
wamubonye se!? max: yego! mbasange
mwigaraje M.S.R iri muburasirazuba bwumugi,
mumpe amafaranga yanjye nanjye mbabwire aho
lydia ari! yussuf: woow! sawa noneho, reka
duhite tujyayo gusa ntudukereze!
.
ubwo nanjye nahise mfata phone mpamagara
nick ndamubwira nti: wee nick, ba witeguye ba
bagabo baraje!! nkivuga ntyo max ahita ambaza
ati: alex, uwo ninde uhamagaye, urimo
kugambana wa muswa we!! njye: max! uwo lydia
ushaka gutanga ni umukunzi wanjye! max: yeeeh!
burya bwose waranyifashishije kugirang……..
atarakomeza mpita mubwira nti: max!
amafaranga bendaga kuguha, nanjye mpa ukwezi
kumwe nzaba nyabonye nyaguhe ariko ureke
lydia, ntago natuma bamufata kuko barashaka
kumwica! max: nonese ubundi ibyukoze nibiki
alex!? njye: nyine ba yussuf arinabo baguhaye
akazi, bafite undi muboss bakoreraga ariko ubu
arimo kubahiga ngo abice……… max: nonese
uwo nick uhamagaye niwe wari boss wabo!?
njye: hoya undi yitwa mekkal!! mvuze iryo zina
mbona max agizubwoba, ahita ambwira ati:
ehee! alex urabe utarimo gukina na mekkal,
sibyo!? njye: hoya! njye icyo nshaka nuko mekkal
asanga ba yussuf hariya,ubwo nawe urumva
ikirakurikira! max: ubwo arahita abica
nyine………..
MRS LYDIA PART 18
MRS LYDIA PART 18


text:
Ngororero : Bakeneye kwigishwa indangagaciro z’ibanze n’izihariye mu karere
Bamwe batuye akarere ka Ngororero bagaragaza ko batarasobanukirwa icyo aricyo indangagaciro nyarwanda zaba i’zibanze abanyarwanda bahuriyeho bose cyangwa iz’ihariye akarere kifuza ko ziranga abagatuye. Mu More...
Ngororero : Bakeneye kwigishwa indangagaciro z’ibanze n’izihariye mu karere
Bamwe batuye akarere ka Ngororero bagaragaza ko batarasobanukirwa icyo aricyo indangagaciro nyarwanda zaba i’zibanze abanyarwanda bahuriyeho bose cyangwa iz’ihariye akarere kifuza ko ziranga abagatuye. Mu More...
“Uruhare rwa buri wese rurakenewe mu gukomeza guteza imbere igihuguâ€-Murayire
Kimwe n’ahandi mu Rwanda mu karere ka Kirehe bizihije umunsi wo kwibohora, bawizihiriza mumidugudu yose igize akarere, ku rwego rw’akarere uyu munsi ukaba wizihirijwe mu mudugudu wa Masizi More...
Kamonyi: Uruhare rw’abaturage rurakenewe mu rugamba rwo guharanira ubumwe bwabo
Ibi ni ibitangazwa n’umuyobozi w’akarere ka Kamonyi Rutsinga Jacques, mu birori byo kwizihiza ku nshuro ya 19 umunsi mukuru wo kwibohora, byabereye mu murenge wa Musambira. Uyu muyobozi arasaba buri More...
Ruhango: Nubwo bamaze kwibohora barasabwa kugira umuco wo gukunda igihugu
Urubyiruko rwitabiriye umunsi wo kwiboza Ubuyobozi bw’akarere ka Ruhango burashima cyane uburyo abatuye aka karere nabo bamaze kwibohora, ariko nanone ngo bagomba kugira umuco wo gukunda igihugu cyabo bakanabigaragariza More...
Nyanza: Mu birori by’umunsi wo kwibohora basabwe kongera ubushake bwo kugera kuri byinshi byiza
Mu birori ngarukamwaka byizihijweho umunsi wo kwibohora ku nshuro ya 19 mu Rwanda byabaye tariki 4/07/2013 ku rwego rw’akarere ka Nyanza basabwe n’umuyobozi w’Intara y’Amajyepfo ko bakongera More...
Nyamagabe: Abaturage bararata ibyiza bagezeho nyuma y’uko u Rwanda rwibohoye.
Kuri uyu wa kane tariki ya 04/07/2013, mu karere ka Nyamagabe habereye umuhango wo kwizihiza isabukuru y’imyaka 19 u Rwanda rwibohoye maze ingabo zari iza FPR-Inkotanyi zigahagarika jenoside yakorerwaga More...
Gakenke: Abaturage bizihije umunsi wo kwibohora bishimira ibikorwa by’iterambere Leta y’ubumwe yabagejejeho
Abaturage ba Mataba barishimira iterambere bagezeho. Abaturage bo mu midugudu ya Gatovu na Munini mu Kagali ka Gikombe ho mu Murenge wa Mataba bari kumwe n’abayobozi batandukanye bizihije umunsi wo kwibohora More...


text:
ISOMO RYA MBERE
Ibaruwa Mutagatifu Pawulo Intumwa yandikiye Abanyakolosi (Kol, 1, 24-29; 2, 1-3)
Bavandimwe, 1,24ubu rero nshimishijwe n’uko mbabara ari mwe ngirira, maze ibyari bibuze ku mibabaro ya Kristu nkabyuzuriza mu mubiri wanjye, mbigirira umubiri we, ari wo Kiliziya. 25Koko rero nabaye umugaragu wa Kiliziya, biturutse ku murimo Imana yanshinze muri mwe : ni uwo kubagezaho byuzuye ijambo ry’Imana, 26mbamenyesha ibanga ryari ryarahishwe kuva kera kose no mu bisekuruza byose, none rikaba rimaze guhishurirwa abatagatifujwe bayo. 27Ni bo Imana yishakiye kumenyesha ikuzo n’ibyiza bitagereranywa iryo banga rizanira abanyamahanga : Kristu ari muri mwe, We uzaduhesha ikuzo twizeye ! 28Kristu uwo nyine ni We twamamaza, tuburira buri muntu kandi tumwigisha ubwenge bwose, kugira ngo buri wese tumuhindure intungane muri Kristu. 29Ngicyo icyo nduhira nkakirwanirira, nkoresheje imbaraga zose mpora nterwa na We.
2,1Nifuza rero ko mumenya intambara ikomeye mbarwanira, mwebwe n’abo muri Lawodiseya, ndetse n’abandi batigeze bambona n’amaso yabo. 2Icyo mparanira ni uko imitima yabo ihumurizwa, bakibumbira mu rukundo, kandi bakagera ku bumenyi bwuzuye bw’ibanga ry’Imana ari ryo Kristu, 3We nganzo iganjemo icyitwa ubuhanga n’ubumenyi cyose.
ZABURI (Zab 62 (61), 6-7, 9)
Inyik/ Agakiza kanjye n’ishema ryanjye mbikesha Imana.
Mutima wanjye, shakira amahoro iruhande rw’Imana yonyine.
kuko amiringiro yanjye yose ari yo akomokaho.
Ni yo yoyonyine rutare rwanjye n’agakiza kanjye,
ni yo buhungiro butavogerwa, sinteze guhungabana.
Rubanda mwese, nimuyiringire igihe cyose,
muyibwire ikibari ku mutima ;
rwose Imana ni yo buhungiro bwacu !
IBANGONDIRIMBO RlBANZIRIZA IVANJILI Zab 146 (145), 2.8.9
Alleluya Alleluya.
Nzasingiza Uhoraho mu buzima bwanjye bwose :
Uhoraho agorora ingingo z’abahinamiranye,
ariko akayobagiza inzira z’ababi.
Alleluya.
IVANJILI
+ Luka (Lk 6, 6-11)
Muri icyo gihe, 6ku wundi munsi w’isabato Yezu yinjira mu isengero arigisha. Ubwo hakaba umuntu ufite ikiganza cy’iburyo cyumiranye. 7Abigishamategeko n’Abafarizayi baramugenzura ngo barebe ko amukiza ku munsi w’isabato, maze babone icyo bamurega. 8We rero amenya ibitekerezo byabo, abwira uwo muntu wari ufite ikiganza cyumiranye ati « Haguruka, uhagarare hano hagati ! » Arahaguruka, arahagarara. 9Nuko Yezu arababwira ati «Reka mbabaze : icyemewe ku munsi w’isabato ni ikihe ? Ari ukugira neza, cyangwa ari ukugira nabi ? Ari ugukiza umuntu, cyangwa se kumwica ? » 10Nuko abararanganyamo amaso, maze abwira wa muntu ati « Rambura ikiganza cyawe. » Abigenza atyo, ikiganza cye giherako kirakira. 11Ariko bo barabisha, basigara bashaka uko bagenza Yezu.


text:
Abagalatiya
Muri iki gitabo Intumwa Paul ikabukira iby’amategeko, akavugira umudendezo dufite muri Kristo. Hari ho abayuda, abigisha mategeko bo mu itorero ry’Iyerusalemu baje muntara y’igalatiya bakagerageza kumvisha abakristo baho ko bagomba gukurikiza amategeko yo mu Isezerano rya kera. Paulo rero yarabarwaije cyane.
Harimo imirongo myinshi yingenzi; Abagaratiya 2:20 “nabambanywe na Kristo, sijye uriho ahubwo ni Kristo muri jye” ariko igice cya 5 cyaba ari cyo gice gikuru cyerekana uko tuba tumeze iyo turi mubutware bw’umubiri (imirimo ya kamere) kandi cyikagaragaza uko tuba tumeze iyo umwuka wera ariwe uri mubutware (imbuto z’umwuka) hanyuma abagaratiya 5:13 haduhamagarira gukoresha umudendezo dufite muri Kristo nk’amahirwe yo gufashanya murukundo.
Incamake yibigize igitabo cy’Abagaratiya.
I. Ibye kugiti cye: Ubutumwa bw’ubuntu. Hashyigikiwe gutsindishirizwa no kwizera (1:1-2:21)
II. Imyizerere: Ubutumwa bw’ubuntu. Hasobanuwe gutsindishirizwa no kwizera (3:1-4:31)
III. Gushyira mubikorwa: hashirwa mubikorwa gutsindishirizwa no kwizera (5:1-6:18)
Inzandiko yanditse ari munzu y’imbohe
Urwandiko rw’Abefeso, urw’Abafilipi, urw’Abakolosayi, urwa Filimoni n’urwandiko rwa kabiri yandikiye Timoteo, izi nzandiko zose zitwa inzandiko zo munzu y’imbohe kuko Paulo yari akingiraniwe munzu y’imbohe ubwo yandikaga buri rwandiko.


text:
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 9, 1-5)
Bavandimwe, 1ndavuga ukuri muri Kristu rwose simbeshya: icyemezo ndagitangana umutimanama wanjye muri Roho Mutagatifu. 2Mfite agahinda kenshi n’intimba inshengura umutima ubutitsa. 3Koko rero nakwiyifuriza kuba ikivume jyewe ubwanjye ngatandukana na Kristu, nigurana abavandimwe banjye dusangiye ubwoko ku bw’umubiri, 4ari bo Abayisraheli. Ni bo batowe, bahabwa ikuzo n’amasezerano, amategeko, imihango n’ubuhanuzi. 5Abasekuruza babo ni bo Kristu akomokaho ku bw’umubiri, We usumba byose, Imana isingizwa iteka ryose. Amen.
ZABURI (Zab 147 (146-147), 12-13, 14-15, 19-20)
Inyik/ Yeruzalemu, amamaza Uhoraho.
Yeruzalemu, amamaza Uhoraho,
Siyoni, singiza Imana yawe !
Kuko yakajije ibihindizo by’amarembo yawe,
agaha umugisha abana bawe bagutuyemo.
Yasakaje amahoro mu bwatsi bwawe,
aguhaza inkongote y’ingano zeze neza.
Yoherereza amategeko ye ku isi,
ijambo rye rikihuta bitangaje.
Amenyesha bene Yakobo ijambo rye,
agatangariza Israheli amategeko ye.
Nta yandi mahanga yigeze agenzereza atyo,
Ngo ayamenyeshe amateka ye.
IBANGONDIRIMBO RIBANZIRIZA IVANJILI (Zab 103 (102), 2.3-4)
Alleluya Alleluya.
Mutima wanjye singiza Uhoraho,
kandi ntiwibagirwe na kimwe mu byo yaguhaye :
We ukuvura indwara zawe zose,
akarura ubugingo bwawe mu mva.
Alleluya.
IVANJILI
+ Luka (Lk 14, 1-6)
Muri icyo gihe, 1ku munsi w’isabato Yezu yinjira mu nzu y’umwe mu Bafarizayi b’abanyacyubahiro kuhafungurira, naho bo bakamugenzura. 2Imbere ye rero hakaba umuntu urwaye urushwima. 3Yezu araterura, abwira abigishamategeko n’Abafarizayi ati « Ese biremewe gukiza umuntu ku isabato, cyangwa se birabujijwe ? » 4Ariko bo baricecekera. Nuko Yezu aramwegera, aramukiza maze aramusezerera. 5Arangije arababwira ati « Ni nde muri mwe utavana ako kanya umwana we waguye mu iriba, cyangwa ikimasa cye, kabone n’iyo haba ku munsi w’isabato?» 6Nuko babura icyo basubiza.


text:
Inyanya
Frw800
irimo ibirungo
Frw1500
Ibitunguru
Frw700 FRw1000 Frw1200
choux fleur
Frw1200
ihanagura intebe za kwile
Ihanagura ibirahure
window cleaner
I would just like to say a few words about murukali platform. I have found it very easy to use, very well designed. They are also easy to adapt. I too said ’WOW’ when I saw prices of your (...)Read more
Murukali muraho! twishimiye ubu buryo bwo guhahira kuri internet bituma tubasha kubona ibyo dukeneye tutavuye murugo cyane ko n’abana baba badukeneye. Imana Ibahe umugisha tuzajya tubahahira (...)Read more
Twabashimiraga ko muduha amata meza atari pirate. ubu umwana wanjye akura neza ntakirwaragurika. tuzajya tubahahira n’ibindi.Read more
Amafi
Ubuto
Frw 9500
ibirayi
Frw380 frw500
Ibikoresho : Inyanya 4 Amagi 4 Imiteja garama 150 Boite ya (...)Read more
Ibyuya byo mu kwaha biri mu bibangamira abantu kuko hari abo (...)Read more
amavuta y’inka mu ndimi z’amahanga bayita beurre mu gifaransa (...)Read more


text:
Mu kiganiro Minisitiri w’Ingabo Gen Kabarebe James aherutse guha urubyiriko rw’abasore barokotse Jenoside yakorewe Abatutsi mu mwaka wa 1994, yabasangije urugendo rwe kugeza yinjiye mu ngabo zabohoye igihugu.
Gen Kabarebe yabwiye uru rubyiruko ko amateka mabi banyuzemo ndetse n’ubuzima bugoye bahura na bwo bikwiye kubatera umujinya ariko ubaganisha ku gukora bashaka gutera imbere aho guheranwa na byo.
Kabarebe yavuze ko yagiye mu gisirikare nyuma yo guhura n’ibyago bikomeye Abanyarwanda bameneshwaga n’ubutegetsi bwa Uganda.
Yagize ati “Ntabwo nagiye mu gisirikare kuvuga ngo ngiye kubohora u Rwanda, ntabwo nahereye mu gisirikare cy’Inkotanyi, nahereye mu gisirikare cya Uganda, ntabwo nari nzi ko mu buzima bwanjye nzigera mba umusirikare kuko ikintu nangaga kibaho ku Isi, nangaga ikintu cyitwa umusirikare, numvaga nk’Imana imbajije ngo ni iki ushaka nagukorera navuga ngo ica abasirikare bose! Kubera ko aho twabaga twabanaga n’abasirikare babi cyane.”
Yakomeje avuga ko aba basirikare bangaga abantu ariko byagera ku Munyarwanda bakamwanga urunuka.
Umunsi umwe arimo ajya ku ishuri ngo yageze ahantu ahasanga abasirikare bakina amakarita bakimubona bahita babireka batangira kumwigiraho kurasa ariko kubera intera yari aho yanyuraga n’aho bari ku bw’amahirwe ntibamuhamya.
Mu mwaka wa 1982 ubwo Leta ya Uganda yirukanaga Abanyarwanda bari biganjemo aborozi b’inka, yari ari mu biruhuko.
Ngo bamwe biganjemo ababyeyi barabapakiye babageza ku mupaka, abandi na we yarimo bakora urugendo rw’iminsi 21 bashoreye inka.
Gen Kabarebe yagize ati “Ubwo njyewe numvaga kuza mu Rwanda ari ibintu byiza, naravugaga nti ‘ese ubu baraduhimye! Turi abanyarwanda batwirukanye badusubiza mu Rwanda reka twitahire’. Ubwo ababyeyi bacu ntabwo tuzi iyo bagiye kuko twatandukanye na bo twe tuguma dushoreye inka. Iwacu gusa twari dufite inka 200 ariko ku mupaka twahagejeje nka 60.
Nyuma y’iminsi 21 tuba twituye ku mupaka w’u Rwanda, hari akagezi kitwa Umuyanja gatandukanya Uganda n’u Rwanda harimo amazi make, ubwo ariko mu nzira tuba tuje dutoragura utundi twana tw’utunyarwanda twatakaye, tugeze aho ku muyanja dutangiye kwambuka u Rwanda turarubona ari rwiza cyane turishima tuti ‘abatwirukanaga turabacitse’.”
Avuga ko muri iyi minsi yose bagendaga barwana n’abantu bameze nk’interahamwe, kuba bari bageze ku mupaka ngo bakaba barumvaga barokotse.
Bakigera mu mazi y’umuyanja n’inka ngo bagiye kubona babona imodoka yo mu bwoko bwa ‘Jeep’ ije ibasanga ituruka Rwempasha mu Karere ka Nyagatare, aha ngo akaba ari bwo bwa mbere yari abonye umusirikare w’u Rwanda.
Ativ“Umusirikare araje, ati ‘muri kuva hehe? Musubireyo n’ibyo bika byanyu ntaho byakwirwa muri uru Rwanda!’ Turinginga tuti ‘baratwica’ kandi koko barababonaga badukurikiye, baranga…noneho umusirikare niba yari kaporari niba yari iki areba akana gato cyane, ati ‘ni ko sha ubundi mu Rwanda mwahunze iki’? Akana ntikadukozeho! kati ‘Twahunze abahutu!’.”
Aba basirikare bacyumva uyu mwana ngo barasetse cyane bakajya bamusubirishamo, hanyuma ngo bahita bababwira bati “Ba sha abo mwahunze barahari ntaho bagiye, bati ‘murabona ko u Bugande burabanze, n’u Rwanda rurabanga ni ukuvuga ko n’Imana ibanga’, bati ‘rero nta handi mwajya mwigumire muri ayo mazi, ntimwibeshye ngo muvemo!’.”
Kuva saa yine z’igitondo kugera saa kumi n’ebyiri z’umugoroba bari mu mazi n’inka kuko ntibashoboraga gusubira inyuma cyangwa ngo bakomeze bajya mu Rwanda kuko bari bategetswe kutarenga aho.
Kabarebe ati “Ayo masaha namaze mu Muyanja ni yo yatumye njya mu gisirikare, uwo munsi ni bwo natekereje ndavuga nti ‘nta kundi, nta yandi mahitamo umuntu afite!’.”
Uburyo yarwanye n’intare
Bumaze kwira ngo kaporali watanze amabwiriza amaze kugenda bigiriye inama yo gushorera inka bakambuka ariko berekeza iya pariki.
Ubwo saa sita z’ijoro bageze muri pariki bahise bacana umuriro bararyama.
Hashize akanya gato yahise yumva intare yivuga, ngo akaba yarajyaga yumva bavuga ko iyo intare yivuze iba ikugezeho mu minota mike.
Mu kanya gato yahise yumva intare iteruye inka irimo inywa amaraso “ubwo haba hajeho intambara, iya kaporali irarangiye haje intambara y’intare, nari ntararwana n’intare mu buzima ariko najyaga numva bavuga ngo iyo urwana n’intare ikaza igusanga ugatera intambwe uhunga iragufata. Kandi ubwo mu Mutara kera sogokuru ubyara data intare yari yarahamwiciye, ndavuga nti ‘iyi ntare yishe sogokuru ntabwo iri bunyicire hano’. Mfata inkoni ndwana n’intare, ifata inyama zose z’inka ifata ibyatsi ibinkubita mu maso irasimbuka kumfata ndayikubita inkoni, igasimbuka ngo ifate ku ijosi nkayihindukirana nkayikubita, abana ndabatinyura turwana n’intare burinda bucya, mu gitondo irambuka iragenda’.”
Muri icyo gitondo bahise berekeza ahitwa i Mahega mu Mutara, hakaba ngo ariho hari hashyizwe inka zose zakuwe Uganda zarahapfiriye.
Basanze inka zarapfiriye muri iki gishanga batangiye gushakisha aho ababyeyi babo bajyanwe baza kubasanga mu nkambi y’ahitwa i Kanyinya.
Bakigerayo basanze amakamyo abiri yuzuye intumbi zabaga zazize macinya, inzara. Kuko hari haratanzwe amabwiriza ko nta biryo bigomba kuhagera ahita afatwa mu bagombaga kujya gushyingura abo bantu.
Amaze gusanga bose bafashwe na macinya ni bwo yahise afata inzira ya pariki asubira Uganda, aho yagiye Kampala hejuru y’inka mu ikamyo aho yakomerejeho ashakisha uko yinjira mu gisirikari cya Museveni.
Yakomeje agira ati“noneho rero intambara ya Uganda tuyirangije, nibwo haje intambara yo kubohora u Rwanda, bavuze intambara yo kubohora u Rwanda mbyumvise nti wa muvunamuheto kaporari! Nti nzashaka kaporari ariko naramubuze, n’ubwo ntibukaga n’isura ye! ”


text:
Intego ya Kaminuza nkuru y’Urwanda i Ruhande yahoze ari « Illuminatio et salus populi »; ni ukuvuga urumuri n’umukiro bya rubanda. Byari ukuri, kuko abahavanaga ubumenyi, ubwenge, ubuhanga, n’izindi mpano bagombaga kubisesekaza ku gihugu, kuri rubanda. Kuva mu w’2013 habaye impinduka, kamunuza zose za Leta zikubirwa muri imwe (Kamunuza y’Urwanda), intego (devise) irahindurwa ndetse abayobozi bo hejuru bashyizweho, ni abanyamahanga. Umunyamerika Dr Mike O’Neal, ni we muyobozi mukuru; na ho umunya-irlande Dr James McWha, akaba umuyobozi mukuru wungirije.
Ibitekerezo by’ingirakamaro, ibikorwa, ubushakashatsi kenshi biva muri kaminuza. Si umwihariko w’Urwanda ahubwo n’ahandi ku isi ni ko bigenda. Muri iyi nyandiko ntwabwo nagennye kuvuga ku buryo burambuye uko byifashe muri Kamunuza y’Urwanda iri i Ruhande, ahubwo bitewe n’inyandiko nabonye icicikana ku mbuga nkoranyambuga, nkabaza uwayitangaje niba koko ari umwimerere, akansubiza ko ari umwimerere, ndayibasangije. Ku rubuga rwa Facebook uwayitangaje ni Rwanda Nkunda.
Urebye, usanga abatanga ibitekerezo (n’iyo babona ari byiza), bahitamo kudakoresha amazina yabo asanzwe azwi, kuko baba batekereza ko hari igihe bitabagiraho ingaruka nziza, mu gihe byaba bidashimishije abanyabubasha mu bategetsi. Urugero ni nk’abo banyeshuri, bakeka ko ibyo batangaza biramutse bitanogeye abategetsi, byabaviramo ingaruka, zirimo no guhagarikirwa amafaranga y’ishuri (bourse)
Mu banyeshyuri ba Kaminuza harimo abagaragaje ko bari bashyigikiye ko Itegekonshinga rihindurwa, ariko hakabamo n’abandi bashyize ahagaragara inyandiko yerekana ko batari babishyigikiye, ndetse bagatanga n’impamvu bashingiragaho. Muri make, abayanditse batangaga impamvu bashingiraho basaba inzego nkuru z’igihugu gusigasira ibyiza byari bishingiye ku ngingo y’101 y’Itegekonshinga ryo mu w’2003. Hari ibitekerezo bishya bagejeje ku bantu ku buryo buri wese yareba niba byari ishingiro.
Ni byiza kwibukiranya n’izindi mpamvu abanyarwanda banyuranye bashingiragaho, bamwe bavuga ko iyo ngingo yahindurwa abandi bakaba barasabaga ko itahindurwa.
Impamvu bariya banyeshuri batanze zaje zisanga izindi nyinshi zavuzwe n’abantu banyuranye basaba ko hakwirindwa guhubukira kuvanaho umubare wa manda kuko ubwo hagenwaga ko zitarenza ebyiri hari impamvu zifite ishingiro zari zashingiweho. Ibyo bigashimangira impamvu zerekanaga ibyiza by’uko nta mutegetsi n’umwe warenza manda ebyiri ari perezida wa Repubulika.
Twibukiranye zimwe muri zo :
1. Kutarenza manda ebyiri ni uburyo bwiza bwo gushimangira umuco w’amahoro kuko bitanga icyizere ko uri ku butegetsi azabusimburanaho n’undi hadakoreshwejwe imbaraga za gisirikare, intambara, kuko ibi nta cyiza kibirimo ahubwo bimena amaraso.
2. Hashize imyaka irenga ijana mu Rwanda nta muyobozi usimbuye undi mu nzira nziza, usimbuwe iyo atavanweho ngo yicwe, arafungwa, kandi akenshi biterwa n’uko umuvanyeho aba abona ko ashaka gutegeka ubuzima bwe bwose.
3. Umurimo wa perezida wa Repubulika ntusanzwe, ntagushidikanya ko usaba imbaraga nyinshi cyane cyane gukoresha umutwe, nta gushidikanya ko unaniza. Nyuma ya manda ebyiri haba hakwiye amaraso mashya (undi muntu ufite ubushobozi wava mu ishyaka ryari ku butegetsi cyangwa uwo muri opozisiyo).
4. Perezida wa Repubulika ni umuntu ukomeye mu gihugu, bitewe na kamere muntu buri wese yifitemo, burya uko uri ku butegetsi amara igihe ni ko hari bamwe mu byegera bye babyuririraho ugasanga hari ibintu bikwamira ikambere ntawurabutswe wo hanze cyangwa ngo hagire uwabasha kugira icyo abihinduraho, bikaba bikosorwa gusa n’igihe habaye gusimburana ku butegetsi.
5. Ni inzira nziza yo gukumira ko hagira uwizirika ku butegetsi abitewe n’inyota abufitiye kandi akaba afite ububasha bushingiye ku ngufu n’umutungu ku buryo kwigarurira abantu bimushobokera.
6. Uretse n’iby’amatora, kutarenza manda ebyiri, byongera gushimangira ko ubutegetsi atari akarande.
7. Mu bihugu bikirimo ikibazo cyo kwiba amajwi, kutarenza manda ebyiri ni bwo buryo bwonyine butuma ntawubasha kugundira ubutegetsi igihe ashakiye cyose.
Mu gusoza ntawakwirengagiza ko hari abashigikiye ko manda zarenga ebyiri. Impamvu batanga ni imwe rukumbi : ko Paul Kagame ngo ari indashyikirwa, ko ntawufite ubushobozi nk’ubwe, ko manda zarenga ebyiri kugira ngo akomeze ayobore, ndetse hari n’abavuga ko umubare wa manda wavaho bityo akayobora ubuzima bwe bwose (président à vie). Aha ariko bakwiye gusuzuma no gushishoza ku bintu bine :
1. Ese baribuka ko itegeko ritajyaho cyangwa ngo rihinduke kubera ko rigenewe umuntu kanaka ? Iyo bikubitiyeho rero ko noneho ari n’Itegekonshinga, ibi byo bisaba kuzirikana karo ijana.
2. Ese bagerageza no gutega amatwi impamvu zitangwa n’abatabona ibintu nkabo ko zishobora kuba zubaka?
3. Ese bazirikana ko kuvanaho umubare wa manda niba koko byemejwe, bizanagenerwa n’abazakurikira bose uriho muri iki gihe ?
4. Abantu bazirikana ingaruka zabyo ?
Ibivuzwe aha, bishobora no kunganirwa cyangwa kuzuzwa n’ibindi. Ni yo mpamvu kuganira ari ngombwa.
Twibutse ko nyuma umushinga wo guhindura Itegekonshinga wagiye mu bikorwa, uratorwa ndetse usinywa na perezida wa Repubulika mu kwezi k’Ukuboza 2015.
Jean-Claude Mulindahabi


text:
Mu gihugu cy’u Bwongereza mu gace ka Gloucester, inshuti n’abavandimwe bateranye batashye ubukwe bw’abana babo niko kubategereza baraheba kugeza ubwo bagiye bikura umwe umwe.
Ibibazo bibaho kandi biranashoboka ko umuntu wese ashobora kugira ikibazo runaka kandi ku munsi uwo ari wo wose, ni nako aba bageni bo mu gihugu cy’u Bwongereza byabagendekeye aho abari baje kubashyigikira babategereje amaso ahgahera mu kirere bibaza aho bagiye n’ibyababayeho dore byanarangiye batashye batababonye.
Ubu bukwe bwari buteganyijwe kubera muri Shire Hall mu gace ka Gloucester, umuntu yavuga ko bwasubitswe nyuma yuko abageni baburiwe irengero bigatuma abari baje kubatera ingabo mu bitugu bataha bimyiza imoso. Umwe mu bari bitabiriye ubu bukwe yagize ati “ twagerageje gutegereza amasaha n’amasaha ariko ntitwigeze tubabona”.
Bamwe mu bari baje bambariye ubu bukwe, byari byabayobeye bibaza ibyababayeho. Bakomeje gushakisha impande n’impande ngo barebe ko babona aba bageni wenda bagiye nko kwifotoza ariko ntibabaca iryera.
Nyuma abashyitsi bamaze kubona ko mu by’ukuri aba bageni babuze, bahisemo kugenda bikura umwe umwe kugeza bose barangiye.
Inshuti n’imiryango bagiye bitahira umwe umwe kugeza bahashize bose.Aba bageni byarangiye batabonetse ndetse nta n’umenye impamvu yabyo cyangwa niba hari ikibazo kidasanzwe bagize ku munsi w’ubukwe bwabo. Bamwe batashye bagira bati “wasanga aba bageni bahisemo gutangira ukwa buki bataranashyingirwa !”.
Daniel MUKESHIMANA/Umubavu.com


text:
Abahanzi bagera kuri 300 baba mu gihugu hose kuva tariki ya 17 Nzeli 2016 kugera tariki ya 28 Nzeli 2016, bazitabira Itorero Indatabigwi II rizabera i Nkumba mu karere ka Burera.
Abahanzi bagera kuri 300 baba mu gihugu hose kuva tariki ya 17 Nzeli 2016 kugera tariki ya 28 Nzeli 2016, bazitabira Itorero Indatabigwi II rizabera i Nkumba mu karere ka Burera.
By Muhire Norbert | Views : 15519 | Kuya 09-08-2016 12:20
Mu gihe cy’ibyumweru bisaga 2, aba bahanzi bazaba bahugurwa ibijyanye n’indangagaciro z’umuco w’u Rwanda.
Andi masomo bazungukira muri iri torero, ni ajyanye no Gukunda Igihugu, bigishwa amateka, berekwa u Rwanda mu duce twose turugize, amahirwe yose ahari, bikazafasha mu kurukunda uruzi neza kuko utakunda ibyo utazi.
Ibindi, barisuzuma nabo bakareba imikorere bari basanganywe, bakareba niba ntacyo bavugurura, Ubundi haba hari n’inzego zose za Leta zikorana nabo noneho bagafatira hamwe ingamba zo kunoza imikorere, bakazahava bakoze imihigo ikomeye bagomba gushyira mu bikorwa, inzego za Leta zikiyemeza kubafasha.
Itorero Indatabigwi rya II rizitabirwa n’abahanzi bagera kuri 300, barimo abanya muzika na ba producer babo, naba manager babo, abanya cinema, abanya bugeni, abanditsi n’abamodeli.
Mu kiganiro kirambuye ikinyamakuru Umurashi cyagiranye n'Umuyobozi Ushinzwe Umuco mu Nteko Nyarwanda y'Ururimi n'Umuco/RALC, Jacques Nzabonimpa, kuri uyu wa kane tariki ya 08 Nzeli, yavuze ko muri 300 bazitabira iri torero, abarenga 270 bamaze kwiyandikisha kandi ko igishimishije cyane ariko benshi bakiyandikisha ku bwinshi.Jacques Nzabonimpa Umuyobozi Ushinzwe Umuco muri RALC
Mu bahanzi b’abanya muzika bamaze kwemeza ko bazitabira iri torero harimo, Muzehe Makanyaga Abdul, Munyanshoza Dieudonne(Mibirizi), Danny na none, Senderi International Hits, AMAG the Black, Mani Martin, Bonhome, Rafiki, Théo Bosebabireba, Active group, Tom Close, Serugeri w'Impala, Uncle Austin, Skizy, FAZZO, Patrick Top5, Urban Boys, Paster Baby n’abandi.
Muri Sinema, nabo bamaze kwiyandikisha ari benshi cyane, abo mu Bugeni nabo harimo bya bihangange nka Kibibi JDD, Birasa Bernard, Twahirwa Aimable n’abandi, mu banditsi harimo Basengo, Celestin Nyirishema n’abandi, ndetse no mu bamodeli hamaze kwiyandikisha FRANCO n’abandi benshi.
Makanyaga Abdul, umuhanzi w’inararibonye wamamaye cyane mu kuririmba indirimbo zo hambere kandi zikunzwe cyane mu Rwanda no hanze, yatangarije Umurashi ko yamaze kwemeza ko azitabira Itorero Indatabigwi rya II.Makanyaga Abdul, umuhanzi w’inararibonye azitabira Itorero Indatabigwi rya II
Makanyaga yagize ati :”Natangiye umuziki mu 1968, n’ubwo nari mfite indi mirimo ntibyatumye ntawukora, nishimiye cyane kuzitabira iri torero kuko ndifata nk’ishuri, aho ngomba kungukiramo amatwara y’igihugu cyange, icyererekezo cyacyo, n’uko ngomba kwitwara ntatatiye umuco nyarwanda".
Itorero ry’Abahanzi ryatangijwe ku mugaragaro ku wa 23 Nzeli 2015 risozwa tariki ya 30 Nzeli 2015, rikaba ryaritabiriwe n’abahanzi barenga 200 baturutse mu byiciro bitandukanye by’ubuhanzi mu Rwanda hose.
Abayobozi n'abahanzi mu gusoza itorero ry'abahanzi tariki ya 30 Nzeli 2015


text:
babishoboye iryo shami bakarihesha umugisha, abo bishobokeye bakamanika iryo shami mu nzu, aho bishoboka kuri paruwasi bakayatwika akavamo ivu rizasigwa abakirisitu mu gisibo kizakurikiraho, ndetse mu gihe cy'inyigisho za Yezu aho yanyuze kuri MASHAMI bari bashashe amashami y'imikindo n'imizeti maze bamwicaza ku ndogobe atambuka hejuru y'ayo mashami nk'ikimenyetso cy'uko baciye bugufi mu mitima yabo yiteguye kwakira umwami. Muri make ngiyo inkomoko ya MASHAMI.
Ifatanye natwe kuzirikana ijambo ry'Imana kuri iki cyumweru cya MASHAMI, taliki 29 Werurwe 2015: Isomo rya mbere. Izayi: 50,4-7 Isomo rya kabiri: Abanyafilipi: 2, 6-11. Ivanjili: Mariko: 14,1-15, 47 cyangwa Mariko: 15, 1-39: «UMUNSI MUKURU WA MASHAMI: IKIMENYETSO CYO GUCA BUGUFI NGO IZUKA RYA YEZU RIDUHINDUKIRE UMUKIRO»/ Padiri Tabaro
babishoboye iryo shami bakarihesha umugisha, abo bishobokeye bakamanika iryo shami mu nzu, aho bishoboka kuri paruwasi bakayatwika akavamo ivu rizasigwa abakirisitu mu gisibo kizakurikiraho, ndetse mu gihe cy'inyigisho za Yezu aho yanyuze kuri MASHAMI bari bashashe amashami y'imikindo n'imizeti maze bamwicaza ku ndogobe atambuka hejuru y'ayo mashami nk'ikimenyetso cy'uko baciye bugufi mu mitima yabo yiteguye kwakira umwami. Muri make ngiyo inkomoko ya MASHAMI.
No comments:
Post a Comment
Muvandimwe, nshuti ya SHIKAMA, turagushimira cyane umuganda utanga wo kubaka URWANDA rushya ubinyujije mu bitekerezo byawe( Komanteri). Kugirango turwanye urukungu rw'Agatsiko ni ngombwa ko buri komanteri ibanza gusuzumwa. Yohereze, irahita ijya ku rubuga mu minota mike niba idatandukira( kuvuga ibitajyanye n'inyandiko), itukana, cyangwa yuzuyemo uburere buke.
Wipfusha komanteri yawe ubusa ukoresha "ANONYMOUS", himba izina urikomeze kuko hari ibihembo mu Kuboza 2016 ku bantu 3 bazaba babaye indashyikirwa mu gutanga ibitekerezo. Dukomeje kubashimira ubwitange n'umurava muhorana. IMANA Y'I RWANDA ihorane namwe iminsi yose.
Dg NKUSI Yozefu
www.shikamaye.blogspot.com
Uharanire ko Ukuri gusimbura ikinyoma.
Email: mahoriwacu@gmail.com; tel: +4745564355


text:
KIMISAGARA
Urubyiruko rwo mu karere ka Nyarugenge rwahuriye mu muganda wiswe uw’urubyiruko, ukaba wabereye mu mudugudu wa Rugendabari, akagari ka Kankuba, ni mu murenge wa Mageragere mu karere ka Nyarugenge akaba ari ahubatswe umudugudu w’icyitegererezo( model village)
Ni umuganda witabiriwe n’abayobozi batandukanye barimo Minisitiri w’urubyiruko Madame Rosemary MBABAZI, Umuyobozi w’akarere ka Nyarugenge Madame NZARAMBA Kayisime, uhagarariye ingabo z’igihugu mu karere ka Nyarugenge, uhagarariye polisi y’igihugu mu karere ka Nyarugenge, abahagarariye urwego rw’igihugu rushinzwe imfungwa n’abagororwa RCS ndetse n’uhagarariye urubyiruko ku rwego rw’akarere ka Nyarugenge.
Muri uyu muganda wakozwemo ibikorwa byo gutera ibiti no gusukura uduce twinshi tugize uyu mudugudu, hatewe ibiti ibihumbi 2000 hanatunganywa ubusitani ku mazu 40 ari muri uwo Mudugudu, Urubyiruko rukaba rwiyemeje gukomeza gutera ibiti kuri ako gasozi kose.
Mu ijambo rye, Minisitiri w' urubyiruko yarukanguriye gukoresha ingufu rufite muri gahunda zo kubaka igihugu, kwiteza imbere no kugirira imiryango yabo akamaro, abasaba ko mugihe bakora isuku bajya banibuka kurwanya ibiyobyabwenge kuko nabyo ari umwanda uri mu rubyiruko. Yabasabye kuzakoresha neza ibiruhuko bigiye kuza kuko abenshi ari abanyeshuli biga mu mashuli yisumbuye, bakomeza gutera ibiti, gukora isuku no kwiga ibindi byabagirira akamaro, anabizeza ubufatanye na minisiteri y' urubyiruko.
Yagize ati "Icyo tubasaba ni ukurwanya umwanda muharanira isuku kandi murabyumva ko iyo tuvuze umwanda tuba tuvuga n’ibiyobyabwenge kuko nabyo ni umwanda ubanduza ndetse nta cyiza cyabyo ku buryo ari nayo mpamvu turi gukora ubu bukangurambaga bwo kubirwanya byose.”
Yongeyeho ko bafite gahunda y’ubukangurambaga mu biruhuko bikuru by’abanyeshuri, yo kurwanya ibiyobyabwenge ahantu hose bicururizwa.
Umuyobozi w’Akarere ka Nyarugenge, Nzaramba Kayisime, yasabye abatuye muri uyu mudugudu gufata neza ibiti n’ubusitani baterewe kuko bizagira uruhare mu gutuma barushaho guhumeka umwuka mwiza. Yaboneyeho kwibutsa abatuye muri uyu mudugudu kuba abagenerwabikorwa beza bakamenya kubungabunga no gufata neza ibikorwa byose by’amajyambere Leta ikomeje kubegereza mu rwego rw’imibereho myiza ibereye buri munyarwanda.
Uyu mudugudu w’icyitegererezo wubakiwe kandi utuzwamo bamwe mu barokotse Jenoside yakorwe abatutsi ndetse n’abandi baturage bo mu karere ka Nyarugenge bari bafite ubukene bukabije n’abandi bahoze batuye mu manegeka mu duce dutandukanye tw’akarere ka Nyarugenge.


text:
Kuwambere, 15 Mutaramar 2018 19:12:27 +0100
Indirimbo:
Umwamikazi Bikira Mariya uri mu ijuru ku Mana Data.
Bikira Mariya mumukunde mumwiyambaze azabaha byose.
Bikira Mariya waratowe utubyarira umucunguzi Yezu.
Bikira Mariya uri mu ijuru ku Mana Data.
---------------------------------------
Bana banjye uyu munsi wa none ndongeye ndagarutse nje kubasura kuri ino tariki. Uyu munsi wa none, mugire amahoro, mugire amahoro, urukundo rwanjye rubasakaremo.
Mwana wanjye komeza unsuhurize abana banjye aho bari hose hirya no hino ku isi hose n’aho bari hirya no hino muri kino gihugu cyanyu cy’u Rwanda.
Bana banjye uyu munsi wa none mbifurije gushyikirana na njye n’umwana wanjye. Bana banjye indamutso mbaramukije uyu munsi abankunda ni Rozari, ni Rozari n’ishapule y’ububabare mujye mubisozesha ishapule y’Impuhwe z’Imana.
Bana banjye ndongeye mbisubiyemo, murugarijwe, murugarijwe, murugarijwe cyane. Ndababwiye bana banjye mugende muri menge, muhore muri menge kuko mugeze mu ...
Kuwambere, 18 Ukuboza 2017 02:27:30 +0100
Umubyeyi Bikira Mariya yaje ababaye cyane nuko aranyitegereza aransuhuza ati: uraho mwana wanjye ukomeje kwihanganira imibabaro yose uhura nayo. Uraho mama. Mwana wanjye umeze ute? Mama meze neza gahorro nawe urabibona, imibabaro ni myinshi mu mubiri wanjye, kandi ikindi ibyo mukomeje kunyereka ni byinshi, kandi binteye ubwoba. Mwana wanjye ntacyo ntakubwiye kandi ntacyo utazi, komeza ubabare, ubabarire benshi kuri iy’isi cyane cyane muri kino gihugu cyanyu cy’u Rwanda.
Ikindi kandi mwana wanjye, n’ubwo nkubwiye ngo ndababaye, kuri uyu munsi ukomeye kandi wanjye, nshimishijwe nuko bimwe nakomeje kukubwira byinshi ubishyira mu bikorwa, ikindi kandi mwana wanjye nshimishijwe n’abana banjye b’ abalegio bakomeje kubahiriza inshingano nabahaye, komeza ubabwirire uti: ni mukwirakwire hose mu ntama zanjye nabaragije, uyu munsi wa none kuri iyi tariki ya 08, ikomeye yanjye y’ubutasamanywe icyaha , mwihe amashyi n’impundu murabikwiriye, ndabashimiye ...
Kuwambere, 30 Ukwacyira 2017 23:09:38 +0100
Ku izina ry’Imana Data na Mwana na Roho Mutagatifu, amen.
Ngwino Roho Mutagatifu, usanganye imitima y’abakwemera bagukunda, wohereze Roho wawe byose bibe bishya n’isi izabone guhinduka. Dusabe, Mana wamenyesheje abakwemera Roho Mutagatifu, turagusaba kubwirizwa nawe, gukunda ibitungaye no kunogerwa nawe iteka, ku bwa Yezu Kristu Umwami wacu. Amen.
Isengesho ryo kwicuza ibyaha: Nyagasani, ibyaha nakugiriye byose ndabyanze kuko binteranya nawe, bikadutandukanya ari wowe untunga ukandengera iteka kandi ndabyangira ko byicishije Yezu Kristu umwana wawe ukunda, Dawe ubinkize, sinshaka kubisubira, ndashaka kuba uwawe. Amen.
Hubahwe Imana Data na Mwana na Roho Mutagatifu, nk’uko bisanzwe iteka bubahwe n’ubu n’iteka ryose. Amen.
B.M: Naje mbasanga bana banjye, naje mbakumbuye bana banjye, muhumure, muhumure, muhumure naratsinze nimika urukundo bana banjye. Kibeho, Kibeho, Kibeho, ntabwo ari umuryango bana banjye, Kibeho ahubwo ni abo nje nsanga b ...
Kuwagatanu, 13 Ukwacyira 2017 23:39:49 +0200
Nyagasani YEZU yaje ababaye cyane, ari mu urumuri rwinshi cyane ntabona icyo ndugereranya narwo nuko aranyitegereza aransuhuza ati: Uraho mwana wanjye ukomeje kwihanganira ibigeragezo byose uhura nabyo. Nti uraho Papa. Mwana wanjye umeze ute? Papa meze neza gahoro nawe urabibona, imibabaro ikomeje kuba myinshi mu mubiri wanjye, umubiri wanjye wose urababara.
Byishimo mwana wanjye ihangane, wihanganire byose nakubwiye, kuko ntacyo utazi, narabikubwiye, umubyeyi wanjye nawe arabikubwira, rero ntacyo utazi. Ububabare ufite ni ubw’abantu benshi bakomeje gukorerwa hirya no hino kuri ino si, cyane cyane muri kino gihugu cyanyu cy’u Rwanda urimo guhongerera. Wikwinuba rero mwana wanjye kuko ibyo byose warabibwiwe.
Ese mwana wanjye uribuka umunsi ujugunya imbago, uribuka amagambo nakubwiye ngo ugende uvuga, ngo nakize, urabyibuka, igihe rero cyo kuyazirikana kirageze, kirujujwe hasigaye akantu ka akadomo ngo byose byuzuzwe. Erega mwana wanjye naragutoye njye n’umubyeyi ...
Kuwagatatu, 27 Nzeli 2017 21:00:52 +0200
Umubyeyi yaje ababaye cyane ari mu rumuri rwinshi cyane ntabona icyo ndugereranya narwo aranyitegereza akanya gato nuko aransuhuza ati:
BM: Uraho mwana wanjye ukomeje kwihanganira imibabaro yose uhura nayo
BY: Uraho Mama
BM: Mwana wanjye umeze ute?
BY: Meze neza gahoro nawe urabibona, imibabaro ni myinshi mu mubiri wanjye
BM: Mwana wanjye emera ubabare, ubabarire benshi cyane hirya no hino kuri iyi si, cyane cyane muri kino gihugu cyanyu cy’u Rwanda. Kandi mwana wanjye woye kwinuba kuko byose warabibwiwe ntacyo utazi.
Mwana wanjye, ongera umbwirire abana banjye bari hirya no hino ku isi n’abari hano muri kino gihugu cyanyu cy’u Rwanda, uti nimugire amahoro, urukundo rwanjye rubasakaremo.
Bana banjye ndababaye, ndababaye, ndababaye cyane. Mbabajwe n’abana banjye benshi bakomeje kurigiswa, abandi bakomeje gushyirwa mu nzu z’imbohe, abandi bakomeje guhunga iki gihugu ari mwe bahunga, mwebwe bayobozi bakuru.
Bayobozi, bategetsi ba kino ...
Kuwagatandatu, 26 Kanama 2017 00:57:54 +0200
Naje mbasanga bana banjye naje mbakunze bana banjye kandi mbakumbuye bana banjye, muhumure muhumure naratsinze nimika urukundo bana banajye, Kibeho Kibeho Kibeho ntabwo ari umuryango, ntabwo ari ni umurenge ahubwo ni abo nje nsanga; uko ndi hano ndi nahandi.
Mwana wanjye uyu munsi wa none ongera unsuhurize abana banjye ari abo muri kumwe hano muri kino gihugu n’abandi bose aho batataniye hose uti nimugire amahoro ni mugire amahoro ni mugire amahoro, urukundo rwanjye rubasakaremo.
Bana banjye sinabibagiwe kandi sinabatereranye, aho muri hose mupfukame musengere igihugu cyanyu mu gisabira amahoro, namwe kandi mwisabira, dore ko bamwe mwiyise banyirandabizi. Nababwiye kenshi ko shitani ibugarije, ibarimo rwagati ubu baringa niyo yicaye ku ntebe, mubyumve irakikije, ni ya shitani ikomeye, ikomeye cyane. Kugeza uyu munsi uwo nkunda ajye avuga agasengesho gato kamubereye kuko mwarangije kugotwa na sekibi, kuko ntacyo mutabwiwe natacyo mutazi.
Bana banjye uyu munsi kuri assumpt ...
Kuwambere, 24 Nyakanga 2017 22:29:29 +0200
Umubyeyi Bikira Mariya yaje ababaye cyane ari mu urumuri rwinshi cyane ntabona icyo ndugereranya narwo, nuko aranyitegereza ati: uraho mwana wanjye ukomeje kwihanganira imibabaro yose uhura nayo . Uraho Mama. Mwana wanjye umeze ute? Mama meze neza gahoro nawe urabibona. Ibigeragezo ni byinshi, ibirwara by’urudaca nawe urabibona, none mama kugeza uyu munsi ndabisabira kugira ngo munyikirize, kandi mu mpumure amaso nshobore gusoma ijambo ry’Imana.
Mwana wanjye ihangane izo ndwara z’urudaca uri guhura nazo, ni indwara nyinshi, n’imibabaro myinshi y’abantu uri guhongerera, ibyo rero ntukabyinubire kuko umwana wanjye ntatana n’umusaraba, umwana wanjye iby’isi abibonamo ubusa. Mama sininuba ariko ndababazwa cyane.
Mwana wanjye ihangane ukomeze utwaze kuko igihe cyo kwishima kigiye kugera. Mama ndabyumwa ariko nari uwo kudohorerwa kuko ndababara cyane.
Mwana wanjye emera ubabare, ubabarire benshi kuri ino si, kuko nicyo wahamagariwe. Mwana wa ...
Kuwagatatu, 28 Kamena 2017 13:21:49 +0200
Umubyeyi Bikira Mariya yaje ababaye cyane ari mu urumuri rwinshi ntabona icyo ndugereranya narwo, nuko aranyitegereza aransuhuza ati: uraho mwana wanjye ukomeje kwihanganira imibabaro yose uhura nayo . Uraho Mama. Mwana wanjye umeze ute? Mama meze neza gahoro nawe urabibona. Imibabaro ikomeje kuba myinshi mu mubiri wanjye kugeza n’uyu munsi ndetse sindi kumva no kumva.
Mwana wanjye ihangane ukomeze utwaze, kuko ukutumva kwayo matwi yawe ni abayobozi benshi banze kumva nibo urwariye ibyo byose, indwara zose rero mwana wanjye ugomba guhura nazo, kandi warabibwiwe. Mama mwangobye kundeka nibura nkumva nkabasha kuvuga ijambo ryanyu ubu ndi kuvuga ntumva.
Murirwa muraririmba ngo mufite amahoro, ntayo, ntayo, ntayo. Murarwanira ubutegetsi, murwanira intebe runaka, mumenye ko iyo myanya n’abandi bari bayifite nabo kandi bari abana banjye.
Narabagaburiye murahaga ntimwemera ko muhaze, none kugeza uyu munsi bana banjye mubyumve neza, n’abandi bakeneye kurya. Munyumve ...
Kuwagatandatu, 24 Kamena 2017 21:59:56 +0200
IJAMBO RYIHUTA RIVUYE K'UHORAHO IMANA YA ISIRAYELI YA KABIRI RIRABA ABASENZI BOSE BO MW'IHANGA N'ABANTU BOSE B'ABIZIGIRWA BEMEYE ISEZERANO RY'IMANA
Abasenzi bose bo mw'ihanga be n'abantu bose b'abizigirwa bemeye isezerano ry'Imana;mutegetswe ibi bikurikira:
1.Guhera umwanya wakiriyeko iyi nkuru ,buri musenzi wese na buri muntu wese yizera isezerano utegetswe gutanga ishikanwa guhera ku majana atanu(500) kuduga hejuru.Iryo shikanwa uritange ubu nyene mw'izina ry'umuryango wawe.Kuko Uhoraho agira atangure gukora;rero yibiye iri banga abamwizeye bose kugira batange iryo shikanwa kuko Uhoraho agomba arengane mw'ihanga ryose haba ku bari muri Tanzania,mu Burundi,no mu bindi bihugu;kandi agira atangure gukora ivyo yateguye vyose bijanye n'ibihano be n'ugushitsa isezerano.
2.Guhera ubu,buri muntu wese afise abantu bo mu muryango wiwe bari kure y'umuryango(kure y'imuhira) ategetswe kubahamagara mu maguru m ...
Kuwakane, 22 Kamena 2017 17:32:41 +0200
Va au Burundi pour annoncer ce message prophétique au peuple Burundais en passant par Gatumba
DEJA ACCOMPLIS
Au Burundi,
1. Un président va étre élu démocratiquement et son règne ne durera du fait qu’il sera assassiné (NDADAYE Melchior, 1er président Burundais élu démocratiquement en 1993 et assassiné après trois mois de son reigne)
2. Celui ci sera succédé par un autre qui lui aussi sera tué (Cyprien Ntaryamira désigné en 1994 pour gérér les affaires après la mort de Ndadaye Melchior est mort dans un attentat d’avion à Kanombe à Kigali avec son homologue Rwandais Juvenal Habyarimana, après seulement deux mois du pouvoir ).
3. Ensuite viendra un autre président qui sera chassé du pouvoir (Sylvestre Ntibantunganya désigné après la mort de Ntaryamira en 1994 et qui a ét&e ...
Urwa mbere • Uruvuyeho • Ururiho : 1 • Urukurikira • Urwanyuma


text:
Aba basore batangiye kumenyekana ahagana mu 2009 na 2010 ubwo bashyiraga hanze indirimbo yabo yakunzwe cyane ‘Magorwa’. Kuva ubwo bigaruriye imitima ya benshi bakunda ibihangano byabo kubera ubutumwa burimo n’ubuhanga bakoresha mu buhanzi bwabo.
Iri tsinda ryaherukaga kwegukana irushanwa rya Primus Guma Guma Superstar muri Kamena uyu mwaka, ririmbanyije umushinga wa album nshya ndetse ryatangiye gusohora zimwe mu ndirimbo ziyigize rihera ku yo ryakoranye na Fille ukunzwe cyane muri Uganda.
Nemeye Platini yabwiye IGIHE ko Usibadilike bakoranye na Fille Mutoni ikubiyemo ubutumwa bw’urukundo. Yavuze ko ari nk’impano y’iminsi mikuru bageneye abakunzi babo kugira ngo basoze umwaka neza.
Yagize ati “Ni indirimbo y’urukundo, ni nko gushimira umuntu mwabanye cyane cyane ko atajya ahinduka nubwo ibihe byo byahinduka. Fille twakoranye twaraganiriye dusanga yishimira umuziki wacu, natwe tumufata nk’umuhanzi uririmba neza kandi igihugu akoreramo baramukunda, abamukurikirana babasha gukunda indirimbo natwe baradukurikirana bizamwungura byinshi.”
“By’umwihariko ni nk’impano tugeneye abakunzi bacu muri izi mpera z’umwaka ya Noheli n’Ubunani kuko nta bundi buryo umuntu aba afite usibye kubaha igihangano nk’icyo. Twe tubifata nk’impano tubahaye kugira ngo barusheho kunogerwa n’ibi bihe by’umwaka bafite indirimbo nshyashya bumva.”
Yavuze ko guhitamo gukorana indirimbo nshya na Fille babitekereje nyuma yo guhura na we yaje mu biruhuko i Kigali, bashimanye imikorere bahitamo gukorana kuri imwe mu ndirimbo zizasohoka kuri album bateganya kumurika muri Werurwe 2018.
Platini yavuze ko album yabo ya karindwi izasohokaho indirimbo yabo na Fille izanabonekaho izindi bagiye bakorana n’abahanzi bakomeye mu Rwanda no mu Karere, mu bo mu Rwanda hari iyo bakoranye na Riderman byitezwe ko na yo izasohoka mu gihe cya vuba.
Dream Boys ngo ifite ishimwe ku bafana ku bwo kwegukana irushanwa rya Primus Guma Guma Superstar muri uyu mwaka, ariko kandi ngo biteguye kuzaziba icyuho cy’uko nta album bamuritse muri uyu mwaka bityo bakazarushaho kongera ibikorwa mu 2018.
Reba "Usibadilike" DREAM BOYZ yakoranye na FILLE


text:
MUTAGATIFU VALENTINI MU NCAMAKE
Uyu mutagatifu bamuvugaho byinshi, ibyinshi ari amakabyankuru.
Ubusanzwe Kiliziya ihimbaza ba Valentin batatu:
1- Valentini w’i Roma, umupadiri wahowe Imana mu kinyejana cya 3
2- Valentini w’i Terni, umwepiskopi wahowe Imana mu kinyejana cya 3
3- Valentin, umumaritiri wo muri Afrika ya ruguru batazi byinshi kuri we.
Mutagatifu Valentin bamuvugaho binshi by’umwihariko inkuru yahimbwe nyuma bayitirira umutagatifu witwa Valentin kubera ko ahimbazwa ku munsi abapagani basingizaga ikigirwamana cy’uburumbuke bashaka kuva mu gipagani. Dore iyo nkuru bahimbye bayitirira Mutagatifu Valentin:
Bavuga ko ku ngoma y’Umwami Klodi ,abonye ko abasirikare bahunga urugamba bagiye gusura ingo zabo, aca iteka ko abasore bose batashaka. Nibwo Valentin ngo wari umusaseridoti yiyemeje kubashyingira rwihishwa. Babimenye baramufunga bamukatira urwo gupfa. Ari munyururu, urubyiruko rwaramusuraga cyane, by’umwihariko umukobwa w’Umurinzi w’uburoko. Umunsi apfuye ku ya 14/02, Valentin yamwandikiye ibaruwa arangiza asinya agira ati “ Mu rukundo rwa Valentin wawe”.
BIMWE MU MATEKA NYAYO YA MUTAGATIFU VALENTIN UZWI KU MUNSI W’ABAKUNDANA
Muri 300, itotezwa rya Kiliziya rikaze cyane, Valentin wari umusaseridoti w’i Roma arafatwa. Umwami agerageza kumutesha ubukristu. Ni uko Valentin ati” Umenye ingabire y’agatangaza Imana yahaye abantu waba umwana we, ntiwasubira gusenga ibyo bigirwamana by’amashusho ugira ngo usenge”. Umwami ati” Ngaho nyigisha Yezu nanjye nkunde nzajye mu ijuru”. Nuko Valentin ati” Icya mbere ni ugusaba Imana imbabazi z’ibyaha byawe, kuzisaba Imana y’ukuri. Icya 2 ni ukwemera Yezu Kristu n’inyigisho ze zose. Icya 3 ni ukwigishwa ukabatizwa.” Umwami izo nyigisho zimujyamo koko ariko rero ntiyemera ari ugutinya ingabo ze n’abakuru bandi b’Abaromani.
Ni uko Umwami ashyikiriza Valentin umucamanza we mukuru ngo amujyane ajye kumurarana. Nijoro umucamanza yinjira mu buroko, mu kazu Valentin yari afungiyemo, aramwegera, aramubwira ati” Mfite umwana umaze imyaka 2 yarahumye , numukiza untegeke icyo ushaka ndagikora”. Umwana amuzanira Valentin aramukiza. Uwo mucamanza yitwaga Asteri. Asteri hamwe n’umukobwa we Valenni akijije baremera barabazwa, babarizwa hamwe n’abagaragu babo n’incu zimwe. Ababajwe ubwo bari 144. Umwami abimenye ategeka ko babafata bose babicira umunsi umwe hamwe na Valentin ku ya 14
Gashayantare 300.
Byakuwe mu nyandiko Padri Valens Twagiramungu agenera Radio Maria Rwanda.


text:
Bishop Jean Sibomana uherutse kurekurwa n’urukiko, wahoze ari Umuvugizi w’Itorero rya Pantekote mu Rwanda ADEPR , yasubije ibaruwa yandikiwe n’ubuyobozi bwa ADEPR mu minsi ishize agaragaza ko ibyo yakorewe na bagenzi be ari ukubasuzugura kuburyo bukomeye.
Ibaruwa yasubije, yayandikiwe kuwa 06 Ukwakira 2017 imumenyesha ko yambuwe inshingano za Gipasieri na bagenzi be barimo Bishop Tom Rwagasana bari banafunganye bazira kunyereza amafaranga y’itorero nk’uko bivugwa.
Uyu mugabo yagaragaje ko ingingo bashingiyeho babambura inshingano za Gipasiteri zihabanye n’amahame ya Bibiliya ndetse n’amabwiriza y’Itorero rya Pantekote mu Rwanda ADEPR.
Yumvikanishije ko ibyamukorewe byari bigamije kumutesha agaciro no kumwandagaza mu ruhame.Yasabye abayobozi n’abandi bose barebwa n’iki kibazo muri ADEPR ko bakwicara bakongera gusuzumana iki cyemezo ubushishozi.
Yakomeje abwira umuyobozi wa ADEPR Rev. Karuranga Ephraim ko raporo bashingiyeho bamuhagarika we atayizi , kandi atazi ibiyikubiyemo.Ngo ibiri muri iyo raporo bihabanye n’ukuri ku izindi raporo zayibanjirije kandi zemezwaga n’inzego za ADEPR zibifite mu nshingano.
Asoza ibaruwa ye yibukije umuvugizi mukuru wa ADEPR wamusimbuye Rev. Karuranga Ephraim ko we na Komite bafatanyije kuyobora muri iki gihe bakwiye kurangwa n’urukundo bagasubira mu masezerano bagiranye n’Imana basura abafite ibibazo by’uburwayi muri iki gihe.
Mu minsi ishize Bishop Sibomana Jean wahoze ari umuvugizi mukuru w’Itorero rya Pantekote mu Rwanda ADEPR yicajwe mu myanya yagenewe abakirisitu ubwo yajyaga gusengera i Nyarugenge.
- ADEPR yamwandikiye imumenyesha ko yambuwe inshingano
- Ibaruwa Bishop Sibomana yandikiye ADEPR ayigaragariza ko yarenganye
Andika Igitekerezo HannoAriko abayobozi b’amadini mwaratuyobeye.Ubwo se batinyuka gufata Bibiliya ngo muraba abashumba ?Ubundi amarira yacu ntiyagombaga kubasiga amahoro Imana ishimwe niyo irengera umurimo wayo.Abo mwatesheje agaciro mubeguza ngo bananiwe kwishyura Gisizi bo ntibari abantu.Amakorari mwafungiye ingendo ngo ntibasohoka nta.n’uwemerewe kwakira abaririmbyi baturutse ahandi insengero ntizongere kubakwa ngo tubanze Gisozi muzi KO bitabanaje Imana ?Ikigaragaza abakorera ibihembo murashinga andi madini.
ABABANTU NTASONI BAGIRA ESE BIBWIRA KO BARUSHA ABANTU BOSE UBWENGE BABONE ABAKIRISITU NKIBICUCU BITWIKIRA IFOTO YO MUBYIMANA KANDI ARIBIRURA NONESE BURIYA BARAJYA MUMANZA BASHAKAKO BONGERA KWIBA AHUBWO NTABWO BARANDAGARA UBU NIBWO BAGIYE KWANDAGARA NABANDI BABIBONEREHO BAREKE UBUJURA BABESHYA NGO BARASENGA
KWICA UMURIMOWIMAN A BYARAYIRAMBIYE KANDI IYO UMUNU ABUZE UBWENGE IMANA IRAMUREKA
Ibi njye nari narabibonye mbere.Aho bimika ubujura mu itorero,kurya abakristo uko bishakiye,ubwesikoro ....Uzi amaf.bandiye ???Sinzabyibagirwa.
Niwe wakitesheje uwiteka yaramwanitse kuko nyine nawe yatukishije itorero bikabije akwiye igihano gikomeye kandi urubanza rukomeye ruramutegereje
Niwe wakitesheje uwiteka yaramwanitse kuko nyine nawe yatukishije itorero bikabije akwiye igihano gikomeye kandi urubanza rukomeye ruramutegereje


text:
Sobanukirwa umuzi w’ ibibazo ugirana n’uwo mwashakanye
Kuba abashakanye bagirana ibyo batumvikana bagatonga birasanzwe kuko bagera aho bakiyunga. Iyo uko kwiyunga kutagishoboka ibintu bikarushaho kwiyongera nibwo bagirana ibibazo bidashira ugasanga niho kwicana biturutse, gucana inyuma, guhunga urugo, kubana ariko mumeze nk’abatandukanye kugeza aho umwe yifuriza undi gupfa ngo aruhuke n’ibindi.
Kuba ibibazo abashakanye bikura bikagera kuri urwo rwego usanaga ahanini ariko bitakemuwe hakiri kare. Ariko na none ntabwo wakemura ikibazo utazi umuzi wacyo. Abashakanye bakeneye kwiganahono kwiyigaho ubwabo.
Dore inkomoko y’ibibazo abashakanye bagirana nuko byakemurwa
Kubura ibiganiro cyangwa se bigakorwa nabi : Abashakanye bamwe usanga batajya baganira abandi bagakora ibiganiro nabi. Ugasanga ikibazo bafitanye nta shingiro gifite ahubwo cyaratewe nuko batajya baganira. Uko mutajya muganira niko umwe yisanga ari kure yundi. Ibiganiro ntibiba ngomba gukorwa gusa igihe mwagiranye ikibazo. Hera ku tuntu duto , uko umunsi wagenze n’ibindi. Mu gihe mwagiranye ikibazo ntimukarenzeho kidakemutse.
Ingaruka z’imiryango abashakanye bakuriyemo : amakosa menshi abantu bakora batabizi rimwe na rimwe bakaba baziko bakora neza, usanga aba afitanye isano n’imiryango twakuriyemo. Aha bisaba kwitonda ugasubiza amaso inyuma ukareba ko aho kubaka urugo rwiza ahubwo udashaka kwigana urw’iwanyu. Buri wese yirebaho aho kureba kuri mugenzi we.
Kutigirira icyizere ubwawe : Nubwo abashakanye baba basabwa kuzuzanya ni ingenzi ko buri umwe yumva ko yifitiye icyizere. Umuntu wifitiye ikizere ntajya atinya kwirengera amakosa yakoze. Uzasanga niyo mushwanye yemera uruhare rwe aho kubisunikira ku wundi.
Gushaka ko uwo mwashakanye ahinduka kubera abandi : Usibye ko n’ubundi gutekereza ko uzahindura uwo mwashakanye bidashoboka, iyo ubikoze ushaka kunezeza abandi byo birushaho kuba bibi. Niba uteye uko ubwo abandi bafite agaciro kukurusha no kurusha uwo mwashakanye.
Kuba utakiyitaho no guhorana ibitekerezo bibi : Umuntu utiyitaho abangamira uwo bashakanye nubwo we ntacyo byaba bimubwiye. Kwiyitaho ni ukwiyitaho inyuma ku mubiri ukagira isuku ariko utiyibagije n’isuku y’umutima. Niba umutima wawe warawugize ikusanyirizo z’ibitekerezo bibi gusa, uhora ubona ibibi by’uwo mwashakanye, ibi by’abakuzengurutse, wanagira ngo iganirije uwo mwashakanye ugasanga umuzaniye inkuru mbi niyo yaba ivuga ku bandi. Icyo gihe nawe ibigusohokamo bizaba ibibi gusa kuko aribyo wahaye ububiko bunini mu bwonko bwawe. Uzahorana umushiha, nta kanyamuneza mu maso, usange uhorana isura ikanyaraye kandi wenda ukiri muto.
Kubika inzika no kudakira ibikomere by’ahashize : kubika inzika y’akayise ushobora gusanga bibaye intandaro y’amakimbirane maremare bituruste ku kantu gato. Ibyo bituma wumva uwo mwashakanye nabi, kumuhimbira ibyo atakoz. Naho umuntu utarakize ibikomere by’ahahise nawe usanga agorana agakururiza akantu gato akagahuza n’ibyo yanyuzemo. Ni ingenzi kwiga kubabaira no kwivura ibikomere by’ibyo wanyuzemo ukirinda ko bigukurikirana mu rugo rwawe ngo uwo mwashakanye abe ariwe ubitura ( cyane cyane ibi biba ku bakomerekejwe n’urukundo)
Kutizera na rimwe ko urugo rwanyu rwaba rwiza : niba utizera igicuruzwa ko kizunguka ntushobora no kwirirwa ugishoramo imari yawe. Niko bigenda rero no ku bashakanye bazi neza ko urugo rwabo rudashobora gutekana. Uzasanga bur wese yivugira ibyo ashaka , nta mwanya na moto yata wo gutekereza ku byanezeza uwo bashakanye. Nyamara uko byaba bimeze kose abashakanye bashobora kwisubiraho bakaba neza hatitawe ku rwego rw’ububi bari bagezeho. Shobora umutima wawe n’ibikorwa byawe mu kugira urugo rwiza wumve ko uhorana umukoro wo kwibaza ngo nakor aiki ngo urugo rwanjye rube rwiza.
Wicika intege niyo byatinda gukemuka cyangwa se ukabona bigenda gahoro.
witegereje neza zimwe muri izi ngingo tubonye wasanga arizo ahanini zabaye intandaro y’amakimbirane mwagiranye agakura kugeza aho ababereye umusozi mutakibashaka kurira. Gusa uko byaba bimeze kose birashoboka ko byakosorwa uramutse umenye aho bipfira.
Gracieuse Uwadata


text:
Insokozo ya shinyo ni imwe mu nsokozo zikunzwe cyane muri ino minsi ariko reka ikundwe koko ni mu gihe kuko usanga iyi nsokozo ibera abantu benshi kandi ikagaragara neza.
Shinyo babyimbishije hasi bakoresheje ikigudi cyangwa tonks ni insokozo iramba ku mutwe kandi igatanga amahoro kuko imisatsi iba itagukora ku mubiri no mu maso ngo ikubuze amahoro.
Iyi nsokozo ushobora kuyijyana ahantu hatandukanye, haba mu kazi ko mu biro, abakora bisiness bikorera ku giti cyabo n’abandi.
Shinyo ibyimbiye inyuma
Insokozo ya shinyo ni imwe mu nsokozo zikunzwe cyane muri ino minsi ariko reka ikundwe koko ni mu gihe kuko usanga iyi nsokozo ibera abantu benshi kandi ikagaragara neza.


text:
Mu Karere ka Nyabihu, abaturage bafite uburyo bise ‘gutanga isomo’, aho bagaragaza mu ruhame uwo bafatiye mu bujura n’ibyo yibye kugira ngo ntihazagire uwongera guhirahira asubira muri icyo cyaha.
Muri ubwo buryo, ukekwaho ubujura n’ibyo afatanwe (igihanga), abyikorezwa ku mutwe byashoboka akabyambikwa mu ijosi ubundi akagenda anyuzwa mu bice biba birimo abaturage hafi mu kagari kose kugira ngo ntazongere gukora icyo cyaha.
Ni igikorwa abaturage basobanura ko gikorwa mu mahoro, aha ngo ntibakubita uwo baba bafatiye mu cyuho ahubwo birangira bamushyikirije ubuyobozi n’inzego zishinzwe umutekano.
Bizimana Elias, umuturage wo mu Kagari ka Rugeshi, Umurenge wa Mukamira, agira ati “Ni umuco nanjye navutse ngasanga inaha, tubikora tugamije kugira ngo uwo dufashe ntazongere kwiba, nta n’umwe twikoreza igihanga ngo azongere kwiba, iyo tumutembereza mu baturage gutya tuba tugira ngo atange isomo ku baturage kandi na we asigarane isomo ko kwiba ari bibi.”
Ku gicamutsi cyo kuri uyu wa Gatatu, ubwo izubarirashe.rw ryasuraga Umurenge wa Mukamira, cyasanze mu Mudugudu wa Mukenke, Akagari ka Rugeshi abaturage bamaze gufatira mu cyuho abasore batatu bari batoboye inzu biba ibyari biyirimo hafi ya byose maze banabaga ihene ya nyir’iyo nzu.
Abaturage bamaze gufatira mu cyuho abakekwagaho ubwo bujura, umwe muri abo basore bamwambitse inyama mu ijosi undi bamuteruza matela yari afatanywe maze bamuzengurutsa akagari kose bagenda baberekana, nyuma babajyana kuri Polisi Sitasiyo ya Mukamira.
Umwe mu bagize urwego rwunganira akarere mu gucunga umutekano (DASSO), wakurikiraniraga hafi ibyo abo baturage bari mo, yabwiye izubarirashe.rw ati “Ibi babyita ikizibiti; inaha umujura abaturage bamudushyikirizanya n’igihanga, mbona bitanga isomo kuko ntawe barazana ngo yo ngere bamugarure yasubiye mu cyaha.”
Uwo mu-DASSO akomeza avuga ko nta kibazo abona mu ngamba abaturage bafashe, gusa agaragaza ko abaturage bahora bakangurirwa kudakubita uwo baba bamaze gufata ko ngo ahubwo bagomba kumushyikiriza ubuyobozi agahanwa hakurikijwe amategeko.
Twitter: @Umurengezis